Predsjednik Republike Srpske Milorad Dodik bio je u posjeti Tehničkom remontu Bratunac.\nTehnički remont potpisao je protokol o saradnji sa Civilnom zaštitom Republike Srpske.\nNakon potpisivanja ugovora predstavljena je i mašina za deminiranje koju će koristiti predstavnici Civilne zaštite.\nDodik rekao je danas da je mašina za humanitarno deminiranje, koja je urađena u Tehničkom remontu Bratunac /TRB/, proizvod urađen po najvećim svjetskim standardima i biće konkurentna na evropskom i svjetskom tržištu.\n"Radujem se danu kada će ova mašina izaći na eksterna tržišta i da ova kompanija ugovara isporuke svojih proizvoda", rekao je Dodik novinarima nakon obilaska mašine za humanitarno deminiranje sa vlasnikom i direktorom TRB Slavenom Ristićem i menadžer projektom Tomislavom Baševićem.\nIstičući da želi da ohrabri ljude da imaju povjerenje u poslovnu politiku ove kompanije koja sigurno obezbjeđuje posao za budućnost, Dodik je izrazio zahvalnost poslovodstvu, vlasniku kompanije i ljudima koji su rehabilitovali ovo predzeće.\n"Ovo je strateško preduzeće za Bratunac i za Republiku Srpsku i Vlada Srpske je dogovorila ovdje određene aranžmane kako bi pospješila razvoj nekih proizvoda i pomogla da se preduzeće i sa njim Srpska može pojavljivati na inostranim tržištima", istakao je Dodik.\nMilorad Dodik u Bratuncu i Vlasenici


Banjalukasport.com - MOI: Finale u malom fudbalu 2011\nMOI: Finale u malom fudbalu 2011\nSunday, May 15 2011 @ 01:54 PM EDT\nOvog vikenda održano je finalno takmičenje Malih olimpijskih igara RS u malom fudbalu.\nPobjednici su ekipe Osnovne škole "Sveti Sava" iz Broda i ekipa Srednjoškolskog centra "Vuk Karadžić" iz Lopara.\nUčešće na turniru, koje je održano u milićkoj sportskoj dvorani uzelo je 12 ekipa, po šest u obje konkurencije. Najbolji među osnovcima bili su učenici O© Sveti Sava iz Broda koji su rezultatom 4:0 savladali ekipu Osnovne škole Miloš Dujić iz čelinca. Učenik Bojan đorđić iz Broda proglašen je za najobljeg igrača u konkureniji osnovaca.\n-Odigrali smo četiri utakmice i sve smo pobijedili I to ubjedljivo -KOLIKO SI TI POGODAKA POSTIGAONisam više brojao, U OVOJ FINALNOJ - Dva ja mislim-kaže Bojan đorđić, O© Sveti Sava Brod.\nMeđu srednjoškolcima nabolji su bili učenici Srednjoškolskog centra Vuk Karadžić iz Lopara koji su golom Darka Mitrovića - najboljeg fudbalera u kategoriji srednjoškolaca, savladali ekipu Srednjoškolskog centra iz čelinca.\n-Konkurenicja je bila jaka, rezultati su to i dokazali, jedan razlike dva se pobjeđivalo, ali zadovoljan sam skroz-kaže Darko Mitrović, S©C Vuk Karadžić Lopare\nOrganizovanje Malih olimpijskih igrara u Milićima podržali su resorno ministarstvo i lokalna uprava.\n-Svake godine su sve kvklitetnije, sve masovnije. Nama je cilj da popularišemo sport u ovako mlaim sredinama kao što su to Milići--kaže Gorica Bilak, viša stručna saradnica za školski sport u Ministarstvu za porodicu, omladinu i sport RS\n-čini mi se da je to od otvaranja naše nove sportske dvorane I najveća sportska manifestacija ovog tipa -kaže ®ivojin Jurošević, načelnik opštine Milići.\nNajboljim ekipama pehare i diplome za postignuti uspjeh uručili su koordinator Malih olimpijskih igara za regiju Semberija Irina Kolesnik-Manojlović i direktor S©C "Milutin Milanković" iz Milića Radomir Madžarević.


Kapelo: Mogu da podnesem pritisak – Nadlanu.com\nKapelo: Mogu da podnesem pritisak\nBEOGRAD, 3. septembra 2010. (Beta) – Selektor fudbalske reprezentacije Engleske Fabio Kapelo rekao je da ga pritisak sa kojim se suočava uoči početka kvalifikacija za EP 2012. godine dodatno motiviše.\nBEOGRAD, 3. septembra 2010. (Beta) – Selektor fudbalske reprezentacije Engleske Fabio Kapelo rekao je da ga pritisak sa kojim se suočava uoči početka kvalifikacija za Evropsko prvenstvo 2012. godine dodatno motiviše i da je u karijeri bio u mnogo lošijim situacijama koje je uspešno prevazišao.\n„Ne, ovo nije najgora situacija u kojoj sam bio. Bilo je dva, tri slučaja – jednom kada sam trenirao Real Madrid, a drugi put Milan. Nadam se da ću zbog pritiska biti još bolji – do sada je tako bilo„, rekao je Kapelo, preneo je danas Skaj Sports.\nMediji i navijači u Engleskoj konstantno kritikuju Kapela zbog loših igara i rezultata reprezentacije na Svetskom prvenstvu u Južnoj Africi. Posle dobrih rezultata u kvalifikacijama za Mundijal, Engleska je takmičenja na turniru završila u osmini finala, porazom od Nemačke 4:1.\nTakmičenje u kvalifijacijama Engleska počinje danas utakmicom protiv Bugarske na Vembliju, a četiri dana kasnije igraće u Bazelu sa Švajcarskom. U slučaju neuspeha u prva dva meča ponovo bi mogla da se pokrene pričao o Kapelovoj smeni sa mesta selektora.


20. avgust – Nije bilo zloupotrebe matičnih ćelija | MedicalCG Online\n20. avgust – Nije bilo zloupotrebe matičnih ćelija\nMinistarstvo zdravlja izdalo je oko 80 saglasnosti na godišnjem nivou za uzimanje matičnih ćelija iz pupčane vrpce novorođenčeta, prenosi Pobjeda.\nPostupak čuvanja matičnih ćelija, između ostalog, regulisan je Zakonom o uzimanju i presađivanju ljudskih tkiva i ćelija u svrhu liječenja, koji je donešen u septembru 2015. godine.\nIz Ministarstva ističu da u Crnoj Gori ne postoji bio-banka za čuvanje i skladištenje tkiva i ćelija, ali da je osnovano predstavništvo Bio Save, koje je, kako su naveli, dobilo odobrenje Ministarstva da može biti posrednik u procesu čuvanja i distribucije matičnih ćelija prema bio-bankama sa kojima zaključuju ugovor u eurozoni ili drugim državama.\n– Nakon zaključivanja ugovora Ministarstvo zdravlja izdaje saglasnost predstavništvu za posredovanje u uvozu i izvozu matičnih ćelija, cijeneći uslove strana ugovornica u dijelu koje su u skladu sa zakonodavstvom Crne Gore iz ove oblasti – kazali su iz ovog resora.\n– Postupak se sprovodi u skladu sa Zakonom, na lični zahtjev bračnog para koji očekuje bebu ili porodilje koji se dostavlja predstavništvu u Podgorici i sa neophodnom dokumentacijom u originalu ili ovjerenu kod suda ili notara, dostavlja Ministarstvu na saglasnost. Postupak davanja i presađivanja tkiva i ćelija se vrši primjenom načela: pristanka, odnosno saglasnosti davaoca i primaoca, davanja u cilju liječenja, nekomercijalnog davanja i anonimnosti davaoca i primaoca – navode iz Ministarstva.\nLast Modified: Septembar 7, 2019 @ 11:20 am\n17. avgust – Ukida se dopunsko zdravstveno osiguranje\n23. avgust – I Crnoj Gori potrebna banka humanog mlijeka


MOTOR blog » Najavljena kvalitetnija obuka budućih vozača Najavljena kvalitetnija obuka budućih vozača – MOTOR blog\nNije cilj da uslovi za polaganje vozačkih ispita budu stroži, već da osoba koja ulazi u saobraćaj dobije potrebno znanje i veštine da bude bezbedan učesnik u saobraćaju i dobar vozač, zaključeno je na današnjoj tribini o novinama u polaganju vozačkih ispita, koja je podržana u sklopu 9. sajma automobila u Novom Sadu.\nKako je rečeno, novi Zakon o bezbednosti saobraćaja, koji će stupiti na snagu 10. decembra ove godine, doneće niz kvalitetnih novina, kao što je program polaganja ispita koji je mnogo kvalitetniji i realniji od postojećeg, ali ima i propusta, kao što je odredba koja reguliše ko može biti predavač u auto-školama. Naime, zakon ne predviđa da te osobe budu stručne, sa licencom, završenim fakultetom i iskustvom. Stručnjaci saobraćajne struke i saobraćajne inženjere smatraju da bi iz tog razloga u ovoj oblasti moralo da dođe do promena.\nNačelnik Odeljenja za bezbednost saobraćaja u Ministarstvu za infrastrukturu Demir Hadžić rekao je da se to ministarstvo uveliko priprema za stupanje na snagu Zakona o bezbednosti saobraćaja i da je većina pravilnika u završnoj fazi.\n“U toku je formiranje nove Agencije za bezbednost saobraćaja, koja je jedan od glavnih elemenata za sprovođenje i primenu zakona. Usklađene su odredbe zakona sa onim što od nas očekuje Evropska unija, a na osnovu međunarodnih konvencija koje je Srbija potvrdila. Ukoliko želimo da smanjimo broj saobraćajnih nesreća valja dalje jačati institucionalne kapacitete. Što se tiče vozačkih dozvola, pravi se iskorak u delu koji se odnosi na njihovu prepoznatljivost u zemljama EU”, rekao je Hadžić.\nNa današnjoj tribini govorili su i predstavnici Ministarstva unutrašnjih poslova, kao i profesori sa Mašinskog fakulteta u Novom Sadu i Saobraćajnog fakulteta u Beogradu. Učesnike tribine pozdravio je i poželeo im uspeh u radu generalni direktor Novosadskog sajma Goran Vasić.\nNajavljena kvalitetnija obuka budućih vozača was last modified: October 28th, 2009 by Goran Aničić\nobuka vozačavozački ispitzakon o bezbednosti saobraćaja


Đukanović se sastao sa generalnim sekretarom UN, Gutereš pohvalio Crnu Goru: To je glas zdravog razuma - PORTAL REVIJE FOKUS\nSeptember 28, 2019 drdrago\tNo Comments\nU kontekstu dostizanja pune stabilnosti regiona, Gutereš je naglasio važnost kreiranja okruženja u kojem će se stvari pozitivno kretati, uz ocjenu da je jedan od uzroka još uvijek nerješavanja otvorenih pitanja, uz izvjestan zastoj Brisela u pogledu proširenja. Iskazao je očekivanje da će budući sastav Evropske komisije pokazati veći entuzijazam za proširenje na Zapadni Balkan\nPredsjednik Đukanović je zahvalio generalnom sekretaru Guterešu za odvojeno vrijeme za susret u bogatoj agendi tokom zasjedanja i potvrdio snažno partnerstvo i posvećenost Crne Gore vrijednostima UN-a i multilateralizma. Podsjetio je na dinamičnu agendu susreta sa UN zvaničnicima i u kontekstu nastavka kontinuiranog političkog dijaloga pozvao Gutereša da posjeti Crnu Goru na 15-o godišnjicu članstva u UN-u 2021. godine. Istovremeno, ta posjeta bila bi dobra poruka i za region, kazao je Đukanović, saopšteno je iz njegovog Kabineta.\nPredsjednik je ukazao na ključne prioritete daljeg razvoja Crne Gore – nastavak evropskih integracija i očuvanje dinamičnog ekonomskog razvoja, uz ocjenu da bi podsticaj sa strane UN-a ubrzanju integracije Regiona bio dodatno značajan imajući u vidu čvrsto uvjerenje da se problemi ZB ne mogu riješiti van evropskih i evroatlantskih struktura.\nPrethodna priča Video koji će vas rasplakati: Pronašao psa nakon četiri godine, ne zna se ko je srećniji\nSledeća priča Milo u NY


U Srbiji od COVIDA-19 preminulo 17 lica, u albanskim sredinama na Kosovu još četvoro GracanicaOnline.Info\nU Srbiji od COVIDA-19 preminulo 17 lica, u albanskim sredinama na Kosovu još četvoro\n12. maja 2021. 1 min read\nJoš 17 osoba je preminulo od COVIDA-19 u Srbiji u poslednja 24 sata, a od 12.405 testiranih uzoraka je registrovano još 1.046 osoba zaraženih\nJoš 17 osoba je preminulo od COVIDA-19 u Srbiji u poslednja 24 sata, a od 12.405 testiranih uzoraka je registrovano još 1.046 osoba zaraženih korona virusom, saopšteno je na sajtu Ministarstva zdravlja covid19.rs.\nNa bolničkom lečenju širom Srbije se trenutno nalaze 3.492 osobe, a na respiratorima 104 pacijenta. Od početka epidemije, u Srbiji su testirana 3.964.964 uzorka, registrovano je 703.497 osoba inficiranih korona virusom, od kojih je 6.611 lica preminulo.\nJoš četiri osobe su preminule od posledica korona virusa u albanskim sredinama na Kosovu u poslednja 24 sata, od 1.678 testiranih uzoraka je registrovano 113 novih slučajeva zaraze, dok je 316 osoba izlečeno, saopštio je Institut za javno zdravlje u Prištini.\nOd početka epidemije, u albanskim sredinama na Kosovu je testirano 559.537 uzoraka, registrovano je 106.651 obolelo lice, od kojih je 2.217 osoba preminulo, dok je trenutno 5.895 aktivnih slučajeva zaraze.\nPrevious Od danas dostupna digitalna potvrda o vakcinaciji i testovima na COVID-19\nNext Još devet osoba zaraženo korona virusom u srpskim sredinama na Kosovu\n21. oktobra 2021., 01:08


Đerlek: Realno očekivati uvođenje obaveznog PCR testa za građane koji dolaze u zemlju | Blok vesti\nĐerlek: Realno očekivati uvođenje obaveznog PCR testa za građane koji dolaze u zemlju\nDržavni sekretar Ministarstva zdravlja Mirsad Đerlek rekao je danas da bi realno bilo očekivati uvođenje obaveznog PCR testa za građane koji dolaze u zemlju tokom novogodišnjih praznika. Dodao je da bi apelovao i na rigoroznije mere poput uvođenja karantina.\nĐerlek je za RTS rekao da je još rano za evaluaciju efekata postojećih mera ali da "nismo dobili ono što smo očekivali".\nZato, kako kaže, Krizni štab razmišlja o novim merama, ističući da je realno očekivati uvođenje PCR testa za građane koji dolaze u zemlju.\n"Ja bih apelovao i na uvođenje karantina, što je rigoroznija mera", rekao je Đerlek.\nPrema njegovim rečima, predstoji nam izazov u predstojećim danima, poput slava i dočeka Nove godine.\nUkoliko bi se ponovio period Uskrsa i ulazak velikog broja ljudi u zemlju, kako kaže, to bi dodatno opteretilo ionako već preopterećen zdravstveni sistem.\nNaveo je da je broj hospitalizovanih zabrinjavajući i da Srbija u bolnice prima veći broj ljudi što je uslovilo i manje preminulih u odnosu na druge zemlje.\nĐerlek ističe da eksponencijalni rast zaraženih još nije zaustavljen, da je zdravstveni sistem preopterećen, navodeći da je 3.107 medicinskih radnika zaraženo, od kojih je 76 hospitalizovano.\nDodao je da se ogroman novac izdvaja za zdravstvo i da ne bi trebali da dozvolimo da nepažnja pokvari sve što je dosada urađeno.\nNa pitanje šta će biti sa proslavama dočeka Nove godine, Đerlek je rekao da nije realno očekivati da se jedna grupa ljudi provodi i veseli, a da sa druge strane medicinski radnici već devet meseci rade pod velikim opterećenjem.\nU osam časova počela je sednica Kriznog štaba na kojoj se razmatra o mogućem uvođenju novih mera u borbi protiv koronavirusa.\nPrevious articleNIKOLA STENA JOKIĆ: Dobio je 15 kilograma, ali mišića… (VIDEO)\nNext articleOVO NIKO NIJE OČEKIVAO: Bivši pomoćni trener Zvezde novi direktor Vojvodine


Rusija proverava rad Bi-Bi-sija nakon što je London počeo sa istragom protiv RT-a\nRuska Savezna služba za nadzor u oblasti veza, informacionih tehnologija i komunikacija (Roskomnadzor) je započela proveru britanske redakcije „Bi-Bi-Si njuza“ na teritoriji Rusije, kao i sadržaja portala ove novinse agencije, saopštio je portparol Vadim Apelonski.\nRegulator će ispitati da li su materijali novinske agencije u skladu sa ruskim zakonima. Objašnjava se da je razlog provere zbog odluke britanske regulatorne agencije "Ofkom" da izvršio proveru kanala RT.\nKada će rezultati biti poznati rezultati nije poznato.\nPortparolk Ministarstva spoljnih poslova Rusije Marija Zaharova je saopštila da se odluka Roskomnadzora odavno čeka.\n„Iskreno mi je žao zbog novinara Bi-Bi-Sija, oni su pravi profesionalci. Međutim, grubo mešanje britanskih vlasti u poslovanje ruskih medija nije nam ostavilo drugog izbora nego da primenimo recipročne mere“, saopštila je Zaharova.\n"Ruska strana je upozoravala više puta", zaključila je Zaharova.\nRanije je britanska regulatorna agenicija "Ofkom" saopštila da RT navodno krši pravila emitovanja u sedam informativnih emisija, "bez čuvanja odgovarajuće nepristrasnosti".\nRT je naveo da su izuzetno razočarani takvim zaključcima agencije.\n"Emitovanje u Velikoj Britaniji se vrši u skladu sa pravilima koje je uspostavio britanski regulator i uvek se trudimo da ih poštujemo", komentarisala u pres služba kanala.\nSituacija sa ruskim medijima na Zapadu u poslednjih nekoliko godina postaje sve teža. U novembru 2017. godine Parlament EU je usvojio rezoluciju koja se odnosi na potrebu da se suprotstavi ruskim medijima, a kao glavna pretnja u dokumentu su označeni RT i Sputnik.\nVladimir Putin, komentarišući usvajanje dokumenta od strane Parlamenta EU, čestitao je novinarima na efikasnom radu.\nKompanija NIS obradovala je sve stanovnike Kikinde novim dečijim igralištem, a posebno one najmlađe koji sada imaju novo mesto za igru i zabavu. Projekat izgradnje i opremanja modernog dečijeg...\nKompanija NIS, Teniski savez Srbije (TSS) i TK Zlatibor Springs organizovali su na Zlatiboru besplatnu školu tenisa za decu. Mališani svih uzrasta, na zabavan način i vođeni vrhunskim trenerima...


Početak EU-VET4 projekta… – JU Mješovita srednja škola, Tešanj\nPočetak EU-VET4 projekta…\nSpojiti školski sistem sa tržištem rada\nKonferencija „Podrška stručnom obrazovanju i obuci u Bosni i Hercegovini“ koja je održana u četvrtak na Ilidži pored Sarajeva. označila je početak projekta EU VET 4 kojeg finansira EU. Projekat će trajati do januara 2013. godine, a riječ je o nastavku prethodnih i već provedenih reformskih inicijativa u oblasti stručnog obrazovanja, započetih uz podršku EU još 1998. godine.\nSistem stručnog obrazovanja i obuke koji zadovoljava zahtjeve lokalnog i globalnog tržišta, te podržava kvalifikaciju radne snage adekvatnu potrebama tržišta rada, ključni je uslov ekonomskog razvoja.\n„Evropska unija je do sada uložila oko 11 miliona eura u reformu stručnog obrazovanja i obuke“, kazala je Natalia Dianiskova, šefica Sekcije operacija za društveni razvoj, civilno društvo i prekograničnu saradnju Delegacije EU u BiH dodajući da EU smatra da je to veliki doprinos i pomoć ovoj zemlji“.\nDianiskova je izrazila nadu da će institucije BiH kontinuirano imati koristi od rezultata reforme postignutih u ovoj oblasti i da će se još dosta postići. Dodala je da je sada situacija značajno drugačija nego prije deceniju kada se počele reforme jer postoji jak odjel za obrazovanje u Ministarstvu civilnih poslova BiH kao i odjeljenje za osnovno i srednje obrazovanje u Agenciji za obrazovanje, a uvedeni su i novi zakoni kao na primjer zakon o cjeloživotnom učenju koji je usvojen i implementira se.\n„Došlo je vrijeme da napravimo veliki korak naprijed i sistemski realizujemo postignuća iz prethodnih projekata po cijeloj zemlji. Možda je najveći izazov da napravimo spajanje između školovanja i tržišta rada“, istakla je Dianiskova.\nProjekat EU VET 4 podržava izgradnju institucija i kapaciteta u sistemu stručnog obrazovanja i obuke u Bosni i Hercegovini i to: VET odjel pri Agenciji za predškolsko, osnovno i srednje obrazovanje kao i ministarstvo obrazovanja, pedagoške zavode i škole u skladu sa EU inicijativama za poboljšanje saradnje i kvalitete stručnog obrazovanja i obuke u zemljama članicama EU. Ova podrška će poboljšati vertikalnu i horizontalnu mobilnost učenika koji pohađaju sistem stručnog obrazovanja u BiH u evropski obrazovni sistem.\nEsma Hadžagić, pomoćnica ministra u Ministarstvu civilnih poslova BiH, zadužena za obrazovanje je naglasila da je projekat nastavak reforme srednjeg stručnog obrazovanja, te da se od projekta EU VET 4 očekuje da ispuni tri grupe očekivanih zadataka.\n„Prva je vezana za državni kvalifikacijski okvir i procjenu kvalifikacija na nivou srednjeg stručnog obrazovanja. Druga grupa zadataka je vezana za institucionalno jačanje Agencije za predškolsko, osnovno i srednje obrazovanje, odnosno za njen VET odjel i osposobljavanje Agencije da preuzme zadatke koji su joj dati okvirnim zakonom o obrazovanju. Treća grupa izlaznih rezultata vezana je za posljednju implementaciju okvirnog zakona o srednjem stručnom obrazovanju u BiH“, kazala je Hadžagić.\nNaglasila je da očekuje izradu prijedloga akcionog plana i mape puta koji će ubrzati reforme stručnog obrazovanja i obuke.\n„Ovim projektom odjednom pravimo nekoliko koraka naprijed u smislu evropskih integracija u srednjem stručnom obrazovanju“, kazala je Esma Hadžagić i dodala da je BiH u pripremi materijala za reforme bolja od zemalja u okruženju.\nNa početnoj konferenciji projekta EU-VET 4 naša škola prezentovala je svoja dosadašnja dostignuća u protekloj reformi obrazovanja temom: “Dosadašnja iskustva Mješovite srednje škole u reformi”. Prezentirani su primjeri dobre prakse sa još nekoliko škola iz BIH (Prijedor, Novi Travnik i Sarajevo).\nSporazum o saradnji Mješovite srednje škole,Tešanj i Napredak d.d. …


Jeftini letovi iz Srbije do Gane - Avio karte Srbija Gana - eSky.rs\nAvio karte iz Srbije do Gane\nPretražite letove iz Srbije do Gane\nProverite najbolje prilike za letove iz Srbije do Gane\n✔ Postoje li posebne ponude za letove iz Srbije do Gane na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Gane?\n✔ Ako rezervišem let iz Srbije do Gane, mogu li da rezervišem ujedno i smeštaj?\n✔ Koje avio-kompanije nude letove iz Srbije do Gane?\nBudite sigurni, da na eSky.rs ponuda letova iz Srbije do Gane uključuje ne samo niskotarifne avio-kompanije, već i one koje su specijalizovane za visoki standard.


Ukrajina proteruje ruskog diplomatu - Sputnjik Srbija\n02:23 12 Maj 2021\nUkrajina proteruje ruskog diplomatu\n12:17 27.04.2021 (osveženo 12:28 27.04.2021) Preuzmite kraći link\nMinistarstvo spoljnih poslova Ukrajine proglasilo je ruskog konzula u Odesi za personu non grata i naložilo mu da napusti Ukrajinu do 30. aprila.\n„Kao odgovor, Ministarstvo spoljnih poslova Ukrajine proglašava konzula Generalnog konzulata Ruske Federacije u Odesi nepoželjnom osobom za boravak na teritoriji Ukrajine. On mora da napusti teritoriju Ukrajine do kraja dana 30. aprila 2021. godine“, precizira se u saopštenju ukrajinskog Ministarstva.\nMinistarstvo je takođe uložilo protest u vezi sa proterivanjem zaposlenog u ukrajinskoj ambasadi u Moskvi.\n„Ministarstvo spoljnih poslova Ukrajine izražava snažan protest u vezi sa objavom Ministarstva spoljnih poslova Ruske Federacije od 26. aprila da zaposlenog u ukrajinskoj ambasadi u Moskvi proglasi za personu non grata. Ovaj korak smatramo nastavkom antiukrajinske kampanje koja se odvija u Rusiji i još jednog ispoljavanja neprijateljskih postupaka protiv zaposlenih u diplomatskim institucijama Ukrajine“, dodaje se u saopštenju.\nNapominje se da ukrajinsko Ministarstvo u potpunosti odbacuje optužbe da se ukrajinski diplomata navodno bavio aktivnostima nespojivim sa diplomatskim statusom.\n„Zaposleni u ukrajinskoj ambasadi u Moskvi nije počinio nijednu radnju koja bi prevazilazila njegove diplomatske i konzularne funkcije. Odluka Ministarstva spoljnih poslova Rusije grubo narušava Bečku konvenciju o diplomatskim odnosima iz 1961. godine, Bečku konvenciju o konzularnim odnosima iz 1963. godine i diplomatsku praksu“, ističe se u saopštenju.\nSlužbenik ambasade Ukrajine u Rusiji proglašen je u ponedeljak za personu non grata kao odgovor na proterivanje ruskog diplomate iz Kijeva, saopštilo je rusko Ministarstvo inostranih poslova.\nPortparol Ministarstva spoljnih poslova Ukrajine Oleg Nikoljenko izjavio je nakon toga da bi Ukrajina, kao odgovor na proterivanje svog diplomate iz Rusije, uskoro trebalo da objavi recipročnu meru.\nUkrajina uzvraća Rusiji: Jedan ruski viši diplomata mora da napusti zemlju\nRuski MIP: Ukrajinski konzul da napusti zemlju\nproterivanje diplomata, Rusija, Ukrajina


Tatjana Tatić i Miloš Isailović dobitnici nagrada UBUS-a – Krstarica\nTanjug 27. oktobra 2021. 17:12\nBEOGRAD – Baletski umetnici Tatjana Tatić i Miloš Isailović dobitnici su nagrada Udruženja baletskih umetnika Srbije (UBUS), saopštilo je to Udruženje.\nUmetnici koji su premijerno ostvarili uloge u predstavama iz oblasti umetničke igre u Srbiji tokom protekle dve pozorišne sezone, ušli su u konkurenciju za dodelu nagrada “Nataša Bošković” i “Smiljana Mandukić”.\nNagrada “Nataša Bošković” za najbolju interpretaciju klasičnog ili neoklasičnog stila u oblasti baletske umetnosti, pripala je Tatjani Tatić, prvoj solistkinji Baleta Narodnog pozorišta u Beogradu, za ulogu Tatjane u baletu “Evgenije Onjegin” u koreografiji Lidije Pilipenko.\nŽiri je obrazložio da je laureatkinja posle niza uloga iz klasičnog repertoara prvi put igrala u ovako zahtevnoj dramskoj roli.\n“Ulogu je gradila posredno, nenametljivo, nijansirajući je od mladalačke poletnosti do ozbiljnosti i dramske izražajnosti koju ova uloga nudi, formirajući na taj način upečatljiv karakter junakinje”, naveo je žiri.\nNagrada “Smiljana Mandukić” za najbolju plesnu interpretaciju u oblasti savremene umetničke igre, ove godine dodeljena je Milošu Isailoviću, za ostvarenu ulogu u plesnom komadu “Izgubljeni pejzaži”, Bitef dens kompanije, u koreografiji Dunje Jocić.\nŽiri u obrazloženju ističe da “njegova virtuoznost, agilnost, vladanje telom i prostorom, kao i izuzetna muzikalnost ostavljaju duboki utisak na gledaoca. Miloš igra svakim mišićem, tetivom i zglobom, a sve to u savršenom skladu i sa lakoćom neprikosnovenog talenta”.\nČlanovi žirija koje je odredilo Predsedništvo UBUS-a, bili su prvaci Baleta Narodnog pozorišta u Beogradu Ana Pavlović, Dalija Imanić-Savić i Konstantin Tešea za nagradu “Nataša Bošković”.\nKoreograf Isidora Stanišić, solista baleta NP Ivana Savić Jacić i solista baleta Pozorišta na Terazijama Nemanja Naumoski odlučivali su o dobitniku nagrade “Smiljana Mandukić”.\nUBUS kao jedino reprezentativno udruženje u oblasti umetničke igre dodeljuje strukovne nagrade zaslužnim umetnicima – koreografima, igračima, pedagozima.\nPovodom dana rođenja istaknutog domaćeg koreografa Dimitrija Parlića (23. oktobar), UBUS tradicionalno u ovo doba godine objavljuje imena nagrađenih za doprinos umetničkoj igri Srbije.\nPriznanje “Dimitrije Parlić” i Specijalna nagrada za inovativni pristup u savremenom plesnom teatru dodeljuju se sledeće godine.\nLaureatkinja Tatjana Tatić završila je Osnovnu baletsku školu upravo naziva „Dimitrije Parlić“ u Pančevu, diplomirala je 2013. u Baletskoj školi „Lujo Davičo“ u Beogradu.\nIste godine stupa u ansambl Baleta NP u Beogradu, a od 2016. igra značajne solističke uloge u baletima: „Kopelija“, „Don Kihot“, „Uspavana lepotica“, Krcko Orašćić“, „Labudovo jezero“.\nOd 2019. godine angažovana je u trupi čuvenog Sergeja Polunjina sa gostovanjima u Srbiji, Italiji, Izraelu, Rusiji, Velikoj Britaniji.\nGodišnje nagrade UBUS-a se dodeljuju uz podršku Ministarstva kulture i informisanja RS, a uručenje će biti naknadno objavljeno u skladu sa epidemiološkom situacijom.


Nenadić: Skupa politička kampanja o trošku građana, Vučić najviše na TV stanicama - Politika - Dnevni list Danas\nPočetna » Politika » Nenadić: Skupa politička kampanja o trošku građana, Vučić najviše na TV stanicama\nKampanja na junskim parlamentarnim izborima koštala je za oko 30 odsto manje nego ona iz 2016. godine, pokazalo je danas objavljeno istraživanje organizacije Transparentnost Srbija (TS).\n0Piše: Beta 12. novembra 2020. 12.50 Izmenjeno: 12.51\nProgramski direktor TS Nemanja Nenadić izjavio je, na online konferenciji za novinare, da je kampanja, sudeći po podacima iz 18 objavljenih izveštaja stranaka, koalicija i grupa građana, vredela 1,224 milijarde dinara, odnosno 10,4 miliona evra.\n„Politička promocija SNS, koja ima najviše raspoloživih sredstava i mogućnosti da ih prikupi je, međutim, vredela svega šest odsto manje nego pre četiri godine, i pored ograničenja za vođenje kampanje koja je nametnula pandemija, potpune izvesnosti nadmoćne pobede na izborima i mogućnosti za promociju kroz aktivnosti javnih funkcionera“, istakao je Nenadić.\n„U strukturi rashoda i dalje je najviše zastupljeno oglašavanje na TV stanicama, 60 odsto, slede troškovi promotivnog materijala (skoro 11 odsto), oglasi u štampanim medijima i drugi troškovi sa više od sedam odsto“, navela je istraživačica TS Aleksandra Ajdanić.\nUdeo internet oglašavanja je i dalje na skromnih šest odsto, dok je nešto manje otišlo na bilborde.\n„Budžet je prijavljen kao izvor za blizu 60 odsto troškova. Međutim, još jedna četvrtina je plaćena takozvanim ‘sopstvenim sredstvima’ političkih stranaka, to jest, novcem koji su one prenele sa svojih stalnih računa, a prethodno su ga dobile iz budžeta, ali za drugu namenu“, naveo je Nenadić.\nNenadić je rekao da su, nakon izborne kampanje, kod nekoliko političkih subjekata, ostali nepokriveni troškovi, koji su naročito veliki kod POKS i UDS, lista koje su ostale ispod cenzusa.\nKada je reč o funkcionerskoj kampanji, nalazi TS su pokazali da je Aleksandar Vučić dominirao izbornom kampanjom i zasenio ne samo ostale aktere iz Srpske napredne stranke i drugih partija sa liste koja je nosila njegovo ime, nego i sve druge učesnike izbora.\n„Iako Vučić nije imao veliki broj promotivnih aktivnosti, one su pažljivo ukomponovane sa drugim oblicima promocije, tako da je on u potpunosti ovladao medijskim prostorom“, ukazao je saradnik TS Zlatko Minić i dodao da su izveštaji sa 16 promotivnih aktivnosti na kojima se pojavio dobili ogroman prostor u medijima.\nTS je tokom izborne kampanje posmatrala centralne informativne emisije pet TV stanica tokom četiri dana tokom kojih su funkcioneri ukupno imali 19.663 sekunde, a od toga Vučić 13.715.\n„Kada je reč o izbornim blokovima svi učesnici izbora bili su zastupljeni sa 4.723 sekunde, a od toga lista Aleksandra Vučića imala je 1.881 sekundu“, naveo je Minić.\nAleksandar Vučić, Izbori2020, kampanja, transparentnostBeograd\nVučić na „Samitu o klimatskoj ambiciji“ : Srbija će do 2050. godine biti niskougljenično društvo


Bunt zbog Vučićevog postera - ocena hotela Ambasador "oborena" na Guglu\nBunt zbog Vučićevog postera – ocena hotela Ambasador „oborena“ na Guglu\nVesti Autor:Milan Stojanović09. dec. 202110:05123 komentara\nProtivnici postavljanja postera Aleksandra Vučića na 15 spratova visokoj zgradi hotela Ambasador u centru Niša, "oborili" su tokom večeri i noći ocenu ovog objekta na Guglu - sa 4,6, na čak 1,0 oko ponoći.\nKako je počela da se nazire poruka „Dobrodošli, predsedniče“, pojavio se niz novih poruka i loših ocena, pa je u jednom delu večeri ocena Ambasadora, hotela sa tri zvezdice, na Guglu pala i do jedinice, da bi kasnije porasla na 1,6 do 1,8. Oni koju su poslednji komentarisali hotel, imali su primedbe uglavnim na „prljave prozore“ ili „krpe“ i „mrlje“ na istim, što je aluzija na poster predsednika, čije je lepljenje na staklenu fasadu hotela u toku.\nPre bure sa ocenjivanjem na Guglu, mnogo je fotografija sa centralnog trga u Nišu bilo i na mreżama, uglavom uz negativne komemtare.\nIsticano je i angažovanje Parking servisa na postavljanju postera, uz pitanje ko je angažovao i čijim novcem platio to javno preduzeće da učestvuje u političkoj promociji Aleksandra Vučića, koji je, podsetimo, najavio pre nedelju dana da dolazi u Niš na nekoliko dana.


PKS i RAS vode firme na Sajam privrede u Mostaru\nPRIVREDNE VESTI | 14. Mart 2017. | 12:52\nVodeći svetski brendovi deo srpske privrede\nKoka-kola sistem u Srbiji stvara 225 miliona evra dodate vrednosti u domaćoj ekonomiji ili 0,7 odsto BDP-a i podržava dodatnih 11 radnih mesta u privredi ili 0,6 odsto radne snage, istaknuto je u Privrednoj komori Srbije na predstavljanju studije “Društveno-ekonomski uticaj Koka-kola sistema u Srbiji”.\nKompanija Koka-kola dobar je primer šta za ekonomiju, kao što je naša, znače strane investicije i činjenica da su velike međunarodne kompanije postale deo srpske privrede i posluju kao domaća preduzeća, rekao je Marko Čadež, predsednik PKS. Ističe da je to važno ne samo zbog uloženog kapitala i reinvestirane dobiti, već i zbog ljudi koje zapošljavaju i domaćih firmi angažovanih kao dobavljači i poslovni partneri. Koka kola sarađuje sa više od 4.000 direktnih partnera, odnosno 38.500 distributera.\nKompanije poput Koka kole, naglašava Čadež, posebno su važne su i zbog tehnologije, standarda, savremenih menadžment principa i poslovnih modela koje prenose u srpsku privredu. Sa ulaskom stranih investitora domaće firme dobijaju konkurenciju na tržištu koja ih podstiče da i one same budu bolje i jačaju svoje kapacitete.\nKoka kola sistem jedan je od najvećih proizvođača u srpskoj industriji bezalkoholnih napitaka i aktivna članica PKS, naglasio je Čadež i pozvao predstavnike kompanije, kao i sve privrednike da inicijativama, predlozima i sugestijama učestvuju u kreiranju kvartalne analize propisa koju Komora tromesečno dostavlja vladi.\n“Na putu smo da u dijalogu sa nadležnim Ministarstvom poljoprivrede uspešno privedemo kraju inicijativu proizvođača mineralne vode i Koka kole za smanjenje naknade za korišćenje voda koja je u Srbiji znatno viša nego u okruženju i pogađa naše kompanije i čini ih manje konkurentnim”, rekao je Čadež.\nZainteresovani smo da u narednom periodu našu saradnju proširimo i u procesu uvođenja dualnog obrazovanja, posebno što smo, u saradnji sa austrijskim kolegama, pripremili školovanje đaka po dualnom modelu za obrazovni profil tehničar logistike i špedicije, koji može biti koristan i za šta će, verujem Koka kolaCoca Cola biti zainteresovana, ukazao je predsednik PKS.\nKako je istaknuto na prezentaciji studije kojoj su prisustvovali ministar finansija Dušan Vujović i ambasador SAD Kajli Skot, na svaki evro koji Koka-kola sistem stvori dolazi sedam evra dodate vrednosti za srpsku privredu.\nMinistar finansija Dušan Vujović rekao je da Srbija ubrzava privredni rast i da je cilj da se u nerednom periodu dostigne rast od najmanje četiri odsto, jer je srpska privreda na dobrom putu i svake godine beležimo bolje rezultate od planiranih. Država će nastaviti da radi na jačanju privatnog sektora i privlačenju investicija.\nGeneralni direktor Koka-kola HBC Srbija Aleksandar Ružević je rekao da studija potvrđuje da se uspešno poslovanje i doprinos privredi ostvaruje zahvaljujući izuzetnoj saradnji sa partnerima, zapošljavanjem lokalne radne snage i ulaganjem u zajednicu. On je rekao da će Koka-kola sistem biti podrška Vladi Srbije u reformama i privedi, kao i PKS.\nStudiju je uradila konsultantska kompanija Steward Redqeen na čelu sa profesorom Itanom Kapstajnom, koji je renomirani stručnjak u oblasti konsaltinga i izrade ekonomskih analiza. Studija je bazirana na input-autput modelu Vasilija Leontijefa - dobitnika Nobelove nagrade.


Zebra školjka registrovana u Šaskom jezeru\n/ Prirodno-matematički fakultet Animal Ecology Research Group /Obavještenja /Zebra školjka registrovana u Šaskom jezeru\nAmerički naučnici u saradnji sa timom biologa sa Prirodno-matematičkog fakulteta Univerziteta Crne Gore nedavno su istraživali prisustvo invazivne vrste - „zebra školjke“ Dreissena polymorpha na području crnogorskih slatkovodnih sistema.\nIstraživanja u Crnoj Gori su započeta u saradnji sa profesorom Dan Molloy, sa državnog Univerziteta Njujork, iz Centra za istraživanje Velikih Jezera. Realizuju se u okviru projekta „Korištenje novih parazita za kontrolu sjevernoameričke populacije školjki roda Dreissena“, čiji je cilj otkriće parazita koji bi na prirodni način regulisali i suzbili brojnost ove invazivne vrste, objasnio je prof. dr Vladimir Pešić sa Univerziteta Crne Gore.\nOn je pojasnio da se svake godine, u Sjedinjenim Američkim Državama izdvoji, samo u oblasti Velikih jezera, više od petsto miliona dolara za suzbijanje ove školjke koja ima tendenciju širenja i izaziva velike štete po životnu okolinu. Ukupna šteta koju je načinila ova vrsta u Americi, dodaje on, počev od 1988. godine, kada je prvi put registrovana u oblasti Velikih Jezera u Kanadi, procjenjuje se na više od pet milijardi dolara.\nIstraživanja u Crnoj Gori su realizovana od 9. do 21. aprila, gdje su pored profesora Molloy-a i tima biologa, učestvovali i dr Yale Passamaneck, i dr Jacque Keele iz U.S. Departmenta za unutrašnje poslove, Denver, USA.\n„Invazivna vrsta roda Dreissena polymorpharegistrovana je u velikom broju samo na području Šaskog jezera. To je za sada jedini potrvrđeni nalaz ove invazivne vrste u Crnoj Gori. Na području ostalih slatkovodnih ekosistema, kao i samog Skadarskog jezera registrovane su samo autohtone, neinvazivne populacije vrste Dreissena carinata“, saopštio je profesor Pešić.\nOn je rekao da su preliminarna istraživanja ukazala na postojanje nove vrste parazita koji bi se mogao koristiti za suzbijanje invazivnih vrsta i imati primjenu u upravljanju ovom vrstom u vodenim ekosistemima.


Обележен Дан школе у Брадарцу\nObeležen Dan škole u Bradarcu\nOsnovna škola „Sveti vladika Nikolaj“ iz Bradarca svečanom akademijom obeležila je Dan škole.\nPored nastavnika i učenika, svečanosti je prisustvovao i gradonačelnik Požarevca Saša Pavlović i član Gradskog veća za obrazovanje dr Goran Nestorović.\nGradonačelnik Saša Pavlović čestitao je slavljenicima praznik i istakao da će se grad potruditi da kroz buduće projekte poboljša vaspitno obrazovni rad u OŠ „Sveti vladika Nikolaj“. Takođe, on se osvrnuo i na rad Učeničke zadruge „Deca Stiga“ zahvaljujući kojoj se deca upoznaju sa preduzetništvom. On je dodao da je zadovoljan što zadruga raste i razvija se, a u prilog tome govore i poslednja sredstva koja su dobijena od Ministarstva prosvete, nauke i tehnološkog razvoja za kupovinu mašina i opreme koji će se koristiti u radu.\nPavlović je još istakao da mu je posebno drago što u školi osluškuju potrebe sredine u kojoj se nalaze i moderne tendencije u prosveti. Tu prevashodno misli na projekat pod nazivom “Obogaćeni jednosmenski rad”. Mogućnost slična produženom boravku za učenike, ne samo da ostanu u školi posle redovnih časova, već i da to vreme iskoriste za pisanje domaćih zadataka i učenje, kao i niz interesantnih aktivnosti, čini suštinu obrazovanja budućnosti. Zahvaljujući saradnji Grada Požarevca i kompanije NIS u oviru projekta „Zajednici zajedno 2020“, škola je dobila 2,5 miliona dinara za formiranje tri kompletna, moderno opremljena, informatička kabineta, jedan u matičnoj zgradi i dva u izdvojenim odeljenjima škole, sa kompletnom adaptacijom učionica i nabavkom učioničkog nameštaja, desktop računara, projektora i platna za projektor.\nDejan Životić, direktor Osnovne škole „Sveti vladika Nikolaj“ iz Bradarca\nDejan Životić, direktor škole rekao je da se ovogodišnja svečanost, za razliku od svih prethodnih, organizuje pod nešto drugačijim okolnostima, zbog trenutne epidemiološke situacije. Umesto tradicionalnog svečanog programa učenika, učitelja i nastavnika, priredba je prikazana on lajn.\nNajboljim učenicima i nastavnicima uručene su zahvalnice i pohvalnice za rezultate ostvarene u proteklih godinu dana.


Dečiji naučni kamp od 4. do 14. februara u Beogradu - Društvo - Dnevni list Danas\nPočetna » Društvo » Dečiji naučni kamp od 4. do 14. februara u Beogradu\nDečiji naučni kamp od 4. do 14. februara u Beogradu\nCentar za promociju nauke organizuje ovogodišnji zimski Dečiji naučni kamp (DNK), koji traje od 4. do 14. februara, u saradnji sa Odeljenjem za kulturu Ambasade Mađarske Collegium Hungaricum Beograd.\n0Piše: Danas Online 29. januara 2019. 13.58\nTo je poludnevni program prilagođen deci od 9 do 15 godina, u prostorijama Kolegijum Hungarikuma, u Gračaničkoj ulici broj 14, u Beogradu.\nKroz program zimskog DNK, kako se navodi u saopštenju, deca će imati priliku da se svojim idejama uključe u rešavanje problema sa kojima se suočava društvo. Tokom četvorodnevnog programa učesnici kampa će se baviti važnim društvenim problemima, sagledati trenutnu sliku, razmisliti, ponuditi svoja kreativna rešenja i imati vremena da ih, uz podršku stručnjaka, realizuju. Svakog dana, deca će, korak po korak, praviti svoj prototip rešenja. Poslednjeg, petog dana, na Mejkers sajmu predstaviće svoje radove vršnjacima, roditeljima i gostima.\n„Dečji naučni kamp (DNK) osmišljen je tako da se deca u društvu vršnjaka, u stimulativnom okruženju, na zanimljiv i interaktivan način upoznaju sa naukama i stručnjacima koji rade u ovim oblastima. Cilj kampa je da podstakne decu da razvijaju um otvoren za eksperimentisanje, greške, rizikovanje i inovaciju. Ove godine akcenat je stavljen na takozvanu mejker kulturu ili „kulturu pravljenja“ u vezi sa temama iz različitih oblasti nauke“, navodi se u saopštenju Centra za promociju nauke.\nPored sada već tradicionalnog beogradskog zimskog DNK, ove godine programu se priključuju još dva grada: Naučni klub u Šapcu pripremio je zimske radionice pod nazivom „Šabačke naučne zimske igrarije”, a u prostorijama Naučnog kluba Leskovac biće organizovan niz naučnopopularnih radionica iz raznih naučnih oblasti (engleski jezik, fizika, hemija, matematika, javni nastup, programiranje, likovna umetnost, robotika, kaligrafija, heraldika i muzika). Prijave se vrše elektronskim putem.\nCentar za promociju nauke, deciji naucni kamp, RaspustBeograd


Putin proglasio 10 prazničnih dana zbog borbe protiv koronavirusa – Okvir\nRuski predsednik Vladimir Putin objavio je danas da će proglasiti deset prazničnih dana u maju u cilju suzbijanja širenja pandemije koronavirusa, pošto broj novozaraženih sporo opada prema zvaničnim podacima.\n„Ako smatrate da je potrebno, danas ću potpisati ukaz o prazničnim danima“, rekao je Putin na sastanku prenošenom na televiziji kao odgovor na zahtev šefice ruske zdravstvene agencije koja je ocenila da će to omogućiti da se stabilizuje pandemija.\nTime će biti proglašeni za praznik svi radni dani od 1. do 10 maja.\nPrema direktorki ruske zdravstvene agencije Rospotrebnadzor Ani Popovoj iako broj zaraženih u Rusiji pada, to je sporije poslednjih nedelja.\n„Praktično stagniramo u nekim regionima, i postoji tendencija koja ukazuje da bi situacija mogla da postane komplikovanija“, rekla je ona.\nOna je rekla da će 10 prazničnih dana doprineti da se ograniče kretanja u javnom saobraćaju i smanji cirkulacija virusa.\nPutin je u sredu rekao da očekuje da će se u zemlji dostići kolektivni imunitet od kovida-19 na jesen, i pozdravio na svojoj godišnjoj konferenciji za novinare naučni prodor Rusije sa razvojem tri vakcine, uključujući vakcine Sputnjik V.\nVakcinacija ruskog stanovništva međutim ne ide tako brzo zbog podozrenja ljudi.\nGradonačelnik Moskve Sergej Šobjanin izrazio je početkom nedelje zabrinutost zbog pogoršanja epidemiološke situacije u glavnom gradu i rekao da želi da podstakne vakcinaciju starijih ljudi da bi se sprečilo uvođenje mera izolacije kao u Evropi.\nMoskva je zabeležila oko 2.000 novozaraženih dnevno poslednjih dana a cela Rusija između 8.000 i 9.000 novozaraženih svaki dan u toku aprila. Ukupno je od početka pandemije zabeleženo 4,7 miliona zaraženih.


Komemoracija za Jevreje stradale u Drugom svetskom ratu\nčetvrtak, 17. novembar 2016. 15:16h\nNa spomen-obeležju Stratište, na Jabučkom putu, danas je održana komemoracija za Jevreje postradale u Drugom svetskom ratu.\nVenac u ime Grada Pančeva položili su zamenik gradonačelnika Predrag Živković i član Gradskog veća zadužen za kulturu i omladinu Nemanja Rotar Grad Pančevo\nVenac u ime Grada Pančeva položili su zamenik gradonačelnika Predrag Živković i član Gradskog veća zadužen za kulturu i omladinu Nemanja Rotar.\nZamenik gradonačelnika Predrag Živković poručio je da ne smemo zaboraviti strahovite zločine nad Jevrejima.\nOvde smo da ne dopustimo da se zaborave strahoviti zločini koji su nad Jevrejima počinjeni, jedan sistematski progon i genocid na koji pomislimo čim čujemo ili izgovorimo reč „holokaust“. Svi ti ljudi, sve te žrtve, deo su naše istorije, naše države, našeg grada, grada u kome u miru i slozi žive ljudi različitih veroispovesti i nacionalnosti, kazao je Živković.\nŽivković je istakao da u tom duhu treba da vaspitavamo našu decu, upoznajući ih sa istorijom i negujući prave vrednosti.\nAmbasadorka Izraela u Srbiji Njena ekselencija Alona Fišer Kam istakla je da je Holokaust najstrašnije poglavlje u istoriji čovečanstva i da je u njemu stradalo oko 6 miliona Jevreja širom Evrope, među kojima je bilo 80.000 Jevreja iz Srbije.\nMožda će ova komemoracija preneti poruku da treba da se borimo protiv svih izraza govora mržnje i zločina iz mržnje, izražavanja netolerancije i odbojnosti prema drugačijima. Nažalost, čak i danas, nakon više od 70 godina od završetka Drugog svetskog rata, i dalje se suočavamo sa porastom antisemitizma, mržnje, fanatizma i netolerancije. Naša misija je da osiguramo da se takva tragedija nikada više ne ponovi, ni nama ni bilo kom drugom narodu, rekla je Njena ekselencija Fišer Kam.\nPrisutnima su se obratili i osvrnuli na istorijske činjenice predsednik Jevrejske opštine u Pančevu David Montijas i potpredsednica Miroslava Kon Panić, predsednik Saveza jevrejskih opština dr Ruben Fuks i direktor Istorijskog arhiva Pančeva Milan Jakšić.\nZahvaljujem se svim prisutnima što ste danas ovde sa nama da podelite naša osećanja i uspomene na nevine žrtve koje su na ovom mestu nepravedno i sa najvećom okrutnošću osuđene na smrt iz jednog jedinog razloga – što su bili Jevreji, rekao je Montijas.\nPočast žrtvama odali su i Ambasadorka Izraela u Srbiji Njena ekselencija Alona Fišer Kam, predsednik Skupštine grada Tigran Kiš i članovi Gradskog veća, predsednici i predstavnici Jevrejske opštine Pančevo, Saveza jevrejskih opština, kao i šest jevrejskih opština u našoj zemlji, pančevačkih Udruženja antifašista i Udruženja boraca – SUBNOR, predstavnici MZ Jabuka i ostali poštovaoci i članovi jevrejske zajednice u Srbiji.\nkomemoracija za Jevreje


„Kuća Ilića“ najbolja drama ovogodišnjeg konkursa „Slobodan Stojanović“ | Boom93\nOvogodišinji pobednik konkursa „Slobodan Stojanović“ je Radoje Radosavljević iz Milosođina kod Obrenovca za dramu „Kuća Ilića, drama o nestajanju jedne umetničke porodice“.\nŽiri u sastavu Dragna Boškovića, Vukica Strugar i Srđan Koljević, odlučio je da od dvadeset dramsikih tekstova u uži izbor uvrsti tri „Ovde i sada“, „Portert živog indiga“, „Anestezija“.\nŽiri je jednoglasno odlučio da ovogodišnju nagradu da za dramu „Kuća Ilića“.\nSvečana dodela nagrade biće održana u petak 9. oktobra na manifestaciji „Slobodan Stojanović“.\nOznakedrama drama „Kuća Ilića drama o nestajanju jedne umetničke porodice“ nagrada Nagrada Slobodan Stojanović Narodna biblioteka Ilija M. Petrović Požarevac\ndr Miomir Korać objavio monografiju o Viminacijumu


Tag / Radovan Karadžić / Vesti online\nEvropa je izdala hrišćanske vrednosti\nNikolaj Burljajev, direktor filmskog i pozorišnog festivala Zlatni vitez, jedan je od najcenjenijih umetnika Rusije. U razgovoru za "Vesti", najnagrađivaniji ruski glumac i reditelj, ocenjuje da je...\nLjubivoje Tadić: Zašto sam pristao da glumim Radovana\nNekadašnji upravnik Narodnog pozorišta u Beogradu i jedan od političkih disidenata devedesetih, glumac Ljubivoje Tadić nedavno je pozajmio glas najpoznatijem haškom optuženiku dr Karadžiću u...\nGrujičić: Ne prihvatam da se u Srebrenici dogodio genocid\nNačelnik Opštine Srebrenica Mladen Grujičić kaže da ne može da prihvati da se u Srebrenici desio genocid, ni da se saglasi sa takvom kvalifikacijom.\nKontroverzni profesor pretio da će potopiti Holandiju zbog Mladića, Karadžića i Šešelja\nMiroljub Petrović (52) iz Beograda, kontroverzni doktor nauka koji je u Srbiji postao poznat po svojim radikalnim izjavama da dilere droge i sataniste treba klati i kamenovati, a dželate takozvane...\nVestionline, Alo.rs 5 komentara\nAmerikanci finansirali Karadžića, pa ucenjivali Srbiju!\n"Amerika je sa Karadžićem imala kompromisni dogovor da ga ne diraju, o čemu je govorio i Ričard Holbruk", kaže Dragomir Anđelković.\nHag zataškava epidemiju raka\nHaški tribunal tvrdi da ne postoje dokazi koji bi povezali drastičan broj haških optuženika obolelih od raka sa boravkom u Pritvorskoj jedinici Ševeningen.\nNezavisna komisija za sve ratne zločine\nOsvetnici ubijali po Srebrenici\nHaški optuženik Radovan Karadžić tvrdi da se u Srebrenici nije dogodio genocid, već užasan zločin nad ratnim zarobljenicima, ali ne i nad civilima, za koji su odgovorni "otuđeni pojedinci".\nTanjug, Vestionline 8 komentara\n"Mladić je prošao kroz Bosnu kao kroz sir"\nTužioci u procesu Ratku Mladiću zatražili su od sudija Haškog tribunala da odbace sve tvrdnje Mladićeve odbrane. Kako navode, dokazi pokazuju da je general Mladić kriv za genocid i druge...\nSlobodan Vukosavljević - Vesti 0 komentara\nU rat sa tenkovima, iz rata sa motikama (2): JNA proglasili "izdajnicima"\nGrad Knin, srednjovekovni balkanski gradić, glavno je čvorište za vezu između unutrašnjosti Balkana s jadranskom obalom. U burnoj istoriji, uvek je bio srpski grad.


Najbolji kvartal u istoriji Audija – Bankar.me\nApril 12, 2012 AUTOMOBILIZAM, Ekonomija Leave a comment\nAudi AG nastavlja trend stalnog rasta i u istoriju kompanije još jednom upisuje rekordne vrijednosti prodaje – 346.100 isporučenih automobila i rast od 10,8 odsto.\nOvom izvanrednom rezultatu značajno je pridonijela rekordna prodaja u martu, sa 143.500 prodata primjerka i rastom od 14,1 odsto.\nNajbolja su tržišta za Audi bila SAD i Kina, gdje je ingolstadtski proizvođač takođe oborio vlastite rekorde prodaje. I u Istočnoj Evropi, kao i na domaćem tržištu Njemačke kompanija bilježi značajan rast prodaje.\n„Veoma dobro smo započeli 2012. godinu, te u narednim mjesecima očekujemo kontinuirani rast”, rekao je Peter Schwarzenbauer, član Uprave AUDI AG-a zadužen za marketing i prodaju.\n„Značajan doprinos u nastavku ovog pozitivnog trenda rasta trebali bi dati novi A3, kojeg ćemo lansirati u drugoj polovini godine, kao i nova generacija A6L nedavno predstavljena u Kini.” Inače, Audi A6 u limuzinskoj verziji lide je u svom segmentu na kineskom tržištu.\nU Kini je Audi upravo zaokružio svoj najbolji kvartal ikad s porastom prodaje od čak 40,5 odsto i isporukama u obimu od 25.941 primjeraka.\nPremium biznis limuzina je zabilježila značajan rast prodaje i u Sjedinjenim Američkim Državama, gdje se broj isporuka modela A6 skoro udvostručio, u poređenju s periodom januar-mart 2011.godine (plus 87,3 odsto; 3.581 primjeraka). I na ovom tržištu marka je sa 29.470 automobila i rastom od 16,1 odsto ostvarila najbolju prodaju u istoriji.\nAudi je u prošlom mjesecu na njemačkom tržištu zabilježio rast prodaje od 4,8 odsto, te kupcima isporučio 25.140 automobila. Sličan prodajni rezultat na ovom je tržištu ostvaren u cjelokupnom prvom kvartalu – plus od 3 odsto i 57.976 prodatih automobila. Pri tome, sa 12.448 prodata primjerka,velike zasluge pripadaju modelima A6-porodice (plus 74 odsto). A6 Avant i dalje je veoma omiljen među njemačkim Audi kupcima – dvije trećine kupaca porodice A6 odlučilo se za najnoviju verziju ovog premium karavana.\nIngolstadtski brend uspješno je zaključio prvi kvartal na cijelom tržištu Evrope: lagani rast prodaje u februaru Audi je u martu povećao na 7 odsto, prenose agencije.\nPOJMOVIAudi Automobili Finansijski izvještaji\nPrevious “Volkswagen” i zvanično najjači proizvođač\nSljedeći Vlada usvojila set mjera za suzbijanje sive ekonomije


Reisu-l-ulema Kavazović: Roditeljstvo počiva na spremnosti da se voli Božije stvorenje - AKOS\nHome > Vijesti > Vijesti iz zemlje > Reisu-l-ulema Kavazović: Roditeljstvo počiva na spremnosti da se voli Božije stvorenje\nPravi roditelj ne očekuje ništa zauzvrat – kazao je danas u Sarajevu reisu-l-ulema Islamske zajednice u Bosni i Hercegovini Husein ef. Kavazović na konferenciji o porodici “Roditeljstvo – podrška i izazovi”.\nKonferenciji, koju je organizirala Uprava za vjerske poslove Rijaseta IZ u BiH, prisustvovali su muftije, dekani fakulteta i profesori, te između ostalih i ministar civilnih poslova BiH Adil Osmanović, direktor Uprave za vjerske poslove Nusret Abdibegović te direktor KJU “Porodično savjetovalište” Sarajevo Senad Alić.\n– Ono što je nekada osiguravala široka porodica, a ticalo se duhovne i materijalne pomoći u podizanju djece, nužno je da sada preuzmu društvo i država. Roditelji moraju znati da će imati zakonom propisanu podršku članova društva i da će uvijek moći računati na snagu države – kazao je Kavazović na otvorenju konferencije.\nOn je naveo da je bh. porodica u poređenju sa suvremenom europskom porodicom daleko više izložena brojnim teškoćama i problemima, te da je u postratnom periodu primjetna nekontrolisana urbanizacija, koja za posljedicu ima “migraciju velikog broja stanovnika iz prelijepih bosanskih sela i gradova”.\n– Bosna i Hercegovina očajno treba program za zdravu porodicu sa našim tradicionalnim vrijednostima i to porodicu koja je ovdje koja ostaje čvrsto vezana za bh. tlo, svoja na svome – kazao je Osmanović i dodao da se mora svakodnevno raditi napoboljšanju životnih uvjeta, ekonomske stabilnosti, sigurnijem pravnom okviru, te stvaranju pravednog, sposobnog i adaptibilnog društva pojedinaca u zdravoj porodici.\n– Danas je neoliberalizam otvorio prostore, ali ipak ekonomska situacija devastira porodicu i njene vrijednosti – kazao je Abdibegović te naveo nekoliko ključnih problema koji su doveli do krize u porodici.\nPo riječima direktora KJU “Porodično savjetovalište” Sarajevo Senada Alića, broj korisnika u ovoj ustanovi je u porastu, a terapeutsku pomoć prošle godine je zatražilo 708, dok je u prvom kvartalu ove godine pomoć zatražilo čak 148 korisnika.\n– Ako se ovako nastavi taj broj će do kraja godine biti i do 800 korisnika – kazao je Alić, te dodao da kontinuiranim radom i prepoznavanjem potrebe za podrškom porodica može da funkcionira i bude efikasna.\nKonferencija “Roditeljstvo – podrška i izazovi” je organizirana pod pokroviteljstvom reisu-l-uleme IZ u BiH i u saradnji sa KJU “Porodično savjetovalište“.\nTagovano husein ef kavazovic rijaset roditeljstvo


Košarkaši Crvene zvezde su trijumfom nad Mornarom (82:71) u 20. kolu ABA lige nastavili pobednički niz u regionalnom takmičenju, u kojem nisu poraženi tačno godinu dana! Ako ovom uspehu dodamo činjenicu da „mašinerija” Dejana Radonjića u Evroligi redom ruši rivale, onda je svima jasno što će ovaj period crveno-belih biti upisan zlatnim slovima u istoriju kluba sa Malog Kalemegdana.\nDUEL SA PRVAKOM EVROPE Radonjić: Stigli smo u Moskvu da, bez obzira na sve probleme, pružimo naš maksimum\nKošarkaši Crvene zvezde doputovali su u Moskvu gde ih u četvrtak od 19 sati po srednjeevropskom vremenu u okviru 22. kola Evrolige čeka duel sa braniocem titule, ekipom CSKA.\nIZ MINUTA U MINUT Makabi - Zvezda 67:71\nPAUZA ZA MICOVA Srpski košarkaš propušta meč protiv Efesa\nSrpski košarkaš Vladimir Micov propustiće utakmicu 14. kola Evrolige protiv Efesa zbog povrede noge, saopštio je Galatasaraj.\nMIRIS PLEJ-OFA Simonović: Zaslužili smo Top 8 Evrolige, uz navijače možemo do čuda\nKošarkaš Crvene zvezde Marko Simonović u svom blogu za sajt Evrolige govorio je o narednim rivalima, šansama crveno-belih da se nađu među osam najboljih, navijačima...


Remi Partizana i Admire, Vermez zadovoljan – Nadlanu.com\nRemi Partizana i Admire, Vermez zadovoljan\nFudbaleri Partizana i austrijske Admire Vaker odigrali su danas u Beleku nerešeno 1:1 (1:0), u petoj kontrolnoj utakmici tokom priprema za nastavak sezone.\nOvo je prvi remi Partizana na pripremama u Turskoj. Prehodno je pobedio ekipu ukrajinskog prvoligaša Karpata iz Lavova sa 1:0, a izgubio od južnokorejskog Pohang Stilersa (3:1), švajcarskog Ciriha (2:1) i ukrajinskog drugoligaša Sevastopolja (2:1).\nIzabranici Vladimira Vermezovića poveli su u 44. minutu preko Miloša Jojića, a izjednačio je Ježek u 59. minutu iz penala.\nTrener fudbalera Partizana Vladimir Vermezović nije bio nezadovoljan prikazanim danas protiv austrijske Admire, bez obzira što su na petom kontrolnom meču u Beleku njegovi izabranici izborili samo remi (1:1).\nBio je to prvi nerešen rezultat crno-belih tokom priprema u Turskoj za nastavak sezone, nakon jedne pobede i tri poraza.\n“Momci su dobro odradili svoj deo posla. Ipak igramo iz punog treinga, noge su teške i oni su umorni. Očekuje nas još deset dana žešćeg rada i kada dođe svežina sve će da bude u redu”, rekao je Vermezović.\nOn je dodao da je zadovoljan igrom Nikole Ninkovića, kao i povratkom oporavljenog Lazara Markovića.\n“Raduje me povratak Ninkovića, danas je bio mnogo aktivniji i ažurniji nego na svim dosadašnjim utakmicama, a još jednom se pokazalo da Marko Šćepović, iako je umoran, jednim potezom može da reši meč. Vratio se i Marković, on će iz utakmice u utakmicu dobijati sve veću minutažu i videćemo kako će reagovati”, kazao je trener Partizana.\nNarednu kontrolnu utakmicu na pripremema u Turskoj šampion Srbije će odigrati u nedelju protiv kineskog Đangsua, ekipe koju sa klupe predvodi Dragan Okuka.\nSkoplje: Zbog računa za struju zapalila trafostanicu


BiH za sada neće uvoditi obavezan PCR za ulazak u zemlju - Akta.ba\n31.03.2021. 14:49 / Izvor: Fena\n"Tokom predstojećih praznika treba raditi na osiguranju poštovanja postojećih mjera jer zašto uvoditi nove mjere ako se postojeće ne poštuju. Pozivam građane da ih poštuju jer svaka od njih ima za cilj da se zaustavi širenje virusa koji je sada izmakao kontroli", dodala je.\n"Od toga će 85 posto novca biti iskorišteno za vakcine, a ostalih 15 posto za prateću medicinsku opremu i prije svega za jačanje sistema hladnog lanca i ostale troškova koji se pojave", pojasnila je.\n"Dobili smo određene zadatke koje ćemo u narednom periodu realizirati i želim pohvaliti odličnu saradnju s Ministarstvom civilnih poslova BiH i Federalnim ministarstvom zdravstva. Nastavit ćemo da radimo u korist svih naših građana", istakao je.\n"Imamo sve raspoložive ljudske i materijalne resurse, kao i opremu za realizaciju plana vakcinacije", naglasio je.


Konkursi - Solidarnost pre svega\nDrugi krug konkursa\nFondacija Ana i Vlade Divac uz podršku Balkanskog fonda za demokratiju, otvara drugi krug konkursa „Solidarnost pre svega“ koji ima za cilj da doprinese naporima zajednice i građanskoj solidarnosti za vreme krize u Srbiji izazvane korona virusom.\nKao odgovor na napore velikog broja pojedinaca, formalnih i neformalnih grupa, kao i medija da solidarno odgovore na novonastalu situaciju, Fondacija Ana i Vlade Divac će podržati, kako već pokrenute inicijative, tako i novonastale grupe u odogovoru na krizu izazvanu korona virusom.\nInicijative koje su podržane u prethodnom krugu konkursa možete videti na linku.\nAktivizam i zaštita zdravlja\nSocijalno - psihološka podrška\nKoordinacija volontiranja na lokalu\n*Projekti sa čisto humanitarnim aktivnostima, kao što je na primer dodala paketa pomoći, neće biti podržani kroz ovaj projekat pošto su podržani kroz druge projekte koje realizuje Fondacija Ana i Vlade Divac. Za više informacija pogledati na sajtu fondacije.\nOdobreni projekti se mogu realizovati do 15. decembra 2020. godine.\nNeformalne grupe mogu dobiti podršku u iznosu do 50.000 dinara.\nUdruženja, fondacije i mediji za realizaciju projekta mogu dobiti do 170.000 dinara.\nNe postoji minimalni iznos koji neformalna grupa, udruženje ili mediji mogu da traže. Sufinansiranje projekata nije potrebno.\nUkupan raspoloživi fond iznosi 1.850.000 dinara. Fondacija Ana i Vlade Divac zadržava pravo da sva sredstva ne dodeli u okviru ovog konkurs i raspiše novi konkurs.\nProjekte koji odgovaraju na lokalne potrebe u ovom trenutku, imaju širok uticaj na zajednicu i pomažu građanima, prvenstveno najugroženijim, da se odgovorno i solidarno suoče sa krizom\nProjekte koji promovišu solidarnost, podstiču druge da se aktivno uključe u pomoć zajednici u kojoj žive\nProjekte koji se mogu realizovati 15. decemra 2020. godine, nakon čega su aplikanti u obavezni da dostave kompletan narativni i finansijski izveštaj\nSpisak podržanih projekata u prvom ciklusu možete pogledati na linku.\nUdruženja, mediji i neformalne grupe koje su podržane u prvom ciklusu konkursa mogu se ponovo prijaviti sa novom ili sa nadogradnjom prethodne inicijative.\nTroškovi koji su prihvatljivi za neformalne grupe:\nTroškovi opreme i materijala neophodnih za realizaciju projekata\nTroškovi osveženja za volontere\nTroškovi koji su prihvatljivi za organizacije:\nTroškovi ljudskih resursa u maksimalnom iznosu od 50% od vrednosti ukupnog budžeta\nZainteresovani mogu mogu preuzeti formular ispod i poslati popunjavanjem online forme koja je dostupna ovde do 28. septembra u 16 časova.\nFormular predloga projekta


Stranke aktivnije na Fejsbuku, lideri na Tviteru - Istinomer\nCrtin izveštaj govori da opozicija više lajkuje, vladajuća većina više šeruje, a snaga po broju pratilaca na društvenim mrežama nije uvek merilo političke snage u realnom životu. Takođe, brojne političke partije, a pre svega njihovi lideri, prerano su okrenuli leđa Fejsbuku koji je i dalje daleko posećeniji i uticajniji od Tvitera, gde su politički lideri najaktivniji.\nPrema rečima Tare Tepavac iz Crte jeste važno koliko je neki profil na društvenim mrežama aktivan, ali je još važnije do koliko ljudi na kraju ta objava dopre, jer neko može imati 50 objava dnevno i ta aktivnost se beleži, ali ako je to videlo samo pedesetoro ljudi, uticaj praktično ne postoji.\n„Ako bismo sve objave delili na profile vlasti i profile opozicije, istraživanje pokazuje da opozicija vodi i po broju objava i po lajkovima i po šerovima i dopire do najvećeg broja ljudi. Međutim, to je samo kada gledamo sve profile zajedno, ali ako se fokusiramo na pojedinačne profile, onda je ubedljivo najjača Srpska napredna stranka koja ima najviše objava i najviše reakcija”, kaže Tepavac.\nOna dodaje da se na Fejsbuku više oglašavaju stranke i te poruke dopiru do duplo većeg broja ljudi nego poruke koje lideri stranaka kao pojedinci objavljuju na Tviteru.\n„Pošto smo pratili period pre i posle vanrednog stanja u Srbiji, primetno je da su na društvenim mrežama političari u maju bili aktivniji nego u martu, pa ako je pre vanrendog stanja objava sa profila neke stranke pregledana oko 82 miliona puta, sada stigne do 120 miliona pregleda”, objašnjava Tepavac.\nU periodu pre proglašenja vanrednog stanja, od 4. do 16. marta, lideri i stranke koji nisu deo vladajuće većine imali su tri puta više objava od profila stranka i funkcionera vladajuće većine.\nOvaj podatak ukazuje na pokušaj opozicije da nedostatak medijskog prostora u komunikaciji sa građanima nadoknadi upravo putem društvenih mreža, navedno je u istraživanju. U periodu od 12. do 24. maja, političke stranke i lideri opozicije bili su skoro četiri puta aktivniji na društvenim mrežama.\nInteresantno je da od praćenih 7,5 hiljada objava, polovina dolazi sa pet najaktivnijih profila, a drugu polovinu čine svi ostali.\nPreliminarna Crtina analiza aktivnosti profila političkih stranaka na Tviteru pokazuje da je Srpska napredna stranka najaktivnija, ima najviše pratilaca i broj reakcija. Sledi Demokratska stranka, pokret Ne davimo Beograd, Savez za Srbiju i pokret Dosta je bilo. Kada je reč o objavama, pored naprednjaka izuzetno je aktivna Nova stranka i Dveri.\nNa Fejsbuku prednjači profil Srpske radikalne stranke, nešto manje pratilaca ima Dosta je bilo, dok je treća Srpska napredna stranka. Veliki broj Fejsbuk pratilaca imaju Ne davimo Beograd i Pokret obnove kraljevine Srbije.\nOvo su rezultati prvog dela monitoringa društvenih mreža koji je Posmatračka misija Crte započela u martu 2020. godine. Analizirani su relevantni profili političkih stranaka i partijskih lidera izabranih na osnovu tri kriterijuma:\npolitičke stranke odnosno organizacije koje su stekle mandat u XI sazivu Skupštine Srbije,\npolitičke stranke odnosno organizacije koje će prema istraživanjima javnog menjenja na predstojećim parlamentarnim izborima osvojiti više od 1 odsto glasova,\ni političke stranke odnosno organizacije koje su na poslednjim lokalnim izborima osvojile više od 1 odsto glasova i stekle vidljivost na nacionalnom nivou. U narednom periodu Crta će objaviti i detaljnu analizu tema koje su bile najzastupljenije u kampanji, da li je bilo govora mržnje i čije su objave stigle do najvećeg broja ljudi.\nCRTA Crta posmatračka misija društvene mreže Izbori 2020. opozicija SNS


EP osudio eksploataciju rada pripravnika i praktikanata | EurActiv Serbia\nEP osudio eksploataciju rada pripravnika i praktikanata\nRead time : 4 m, 30 s\nU jeku porasta nezaposlenosti među mladima u EU, dodatno podstaknutom pandemijom korona virusa, Evropski parlament pozvao je Evropsku komisiju i zemlje članice da pojačaju podršku mladim ljudima čija je profesionalna budućnost nesigurna.\nEvropski poslanici zatražili su od članica EU da obezbede da mladim ljudima koji se prijave za nacionalne programe Garancija za mlade, budu ponuđeni "kvalitetni, raznovrsni i individualno prilagođeni poslovi, pripravništvo, praksa ili stažiranje, uključujući i pravednu platu".\nU neobavezujućoj Rezoluciji, evroposlanici su uobičajenu praksu da pripravnici i praktikanti rade bez novčane naknade osudili kao "oblik eksploatacije rada mladih ljudi i kršenja njihovih prava".\nU dokumentu se insistira i da zapošljavanje mladih treba da bude "usklađeno sa relevantnim načelima evropskih socijalnih prava, kako bi se garantovalo pravo na pravedno i jednako postupanje u pogledu uslova rada, uključujući obezbeđenje uslova rada prilagođenih potrebama osoba s invaliditetom, socijalnu zaštitu i osposobljavanje te probna razdoblja razumnog trajanja, kao i zabranu zloupotrebe atipičnih ugovora o radu".\nNaglašava se i da ugovori o pripravništvu treba da budu "u formi pisanih, pravno obvezujućih sporazuma" koji "uklju i pristojnu platu" i da "Garancije za mlade mora dovesti do zapošljavanja i da pripravništvo nikada ne bi smelo da zameni radni odnos".\n"Borba protiv neplaćanja praktikanata traje već dugo. Predugo smo bili naviknuti na neplaćeno pripravništvo, ali to mora da se promeni", rekao je novinarima predsednik Evropskog parlamenta David Sasoli, komentarišući činjenicu da širom Evrope, pa i u institucijama EU, bez novčane naknade radi veliki broj pripavnika i stažista.\nPoslanik Brando Benifel, iz grupacije socijalista i demokrata, rekao je novinarima da Evropski parlament sada prednjači vlastitim primerom, jer je neplaćeno pripravništvo u toj instituciji ilegalno. "Ono što sada želimo, jeste da to bude preslikano u celoj EU i da se jednom zauvek rešimo problema neplaćenog pripravništva", rekao je Benifel.\nApel parlamenta usledio je uoči očekivanog usvajanja predloga Evropske komisije da se unaprede mere Garancija za mlade, na koje su se obavezale članice Unije.\nGarancija za mlade je instrument EU koji su države članice preuzele kako se postiglo da bi mladi ljudi dobili kvalitetnu ponudu za posao, dalje školovanje, obuku ili pripravništvo u roku od četiri meseca od gubitka radnog mesta ili prestanka formalnog školovanja. Garancije su uvedene Preporukom Saveta EU iz 2013. godine.\nGarancije za mlade usvojene su u vreme kada je u nekim članicama EU, posebno na jugu Evrope, nezaposlenost skočila i na više od 50%, a zahvaljujuči programima Garanacija za mlade u EU se od 2014. godine 24 miliona mladih ljudi osposobljavalo, obrazovalo ili našlo zaposlenje.\nEvroposlanici su u rezoluciji izrazili žaljenje zbog dobrovoljne prirode Garancije za mlade i pozvali EK da predloži da to postane obavezujući instrument.\nU avgustu 2020. godine nezaposlenosti mladih uzrasta 15 do 24 godine u EU je iznosila 17,6%, odnosno 3,032 miliona ljudi mlađih od 25 godina, dok je pre krize izazvane pandemijom iznosila 14,9%.\nStopa nezaposlenosti među mladima u EU je više nego dvostruko veća od ukupne nezaposlenosti koja iznosi 6,5%, a 43,8% mladih ljudi širom EU zaposleno je na određeno vreme. Uz to su mladi ljudi daleko osetljiviji na recesiju i prve žrtve krize, navodi se u Rezoluciji.\nParlament je ukazao da kod nezaposlenosti mladih postoje velike razlike među zemljama članicama, i da je, na primer, ta stopa u avgustu u Nemačkoj iznosila 5,8%, ali je u junu u Španiji neposleno bilo 40,8% mlađih od 25 godina, u Grčkoj u aprilu 39,3%, a u Hrvatskoj i Sloveniji u junu 24,5%, odnosno 16,9%.\nEP je upozorio i da veliki broj mladh radi na nesigurnim radnim mestima i da mnogi u potrazi za poslom moraju da napuste svoja prebivališta ili države.\nIzražavajući bojazan da će nezaposlenost mladih i dalje rasti, evroposlanici su u rezoluciji zatražili od zemalja članica da izdvoje više novca kako bi se mere Garancija za mlade ojačale u periodu od 2021. do 2027. godine.\nSasoli je ocenio da su te garancije "važan instrument koji šalje poruku da pripravnici zaslužuju pristojnu platu".\nSindikati su izrazili podršku apelu Evropskog parlamenta da se zabrani neplaćeno pripravništvo i da se više novca uloži u kvalitetne poslove za mlade ljude.\nKomentarišući potez parlamenta, Evropski forum mladih (EYF) je pozvao sve članice da slede taj primer i stanu u odbranu prava mladih tako što će učiniti da neplaćeno pripravništvo postane stvar prošlosti i uvesti obavezujuće kvalitativne standarde za Garancije za mlade.\nEvropska komisija je u julu predložila da se mere Garancije za mlade, prvobitno predviđene za mlađe od 25 godina, prošire na osobe uzrasta do 30 godina, kako bi se pružila podrška što većem broju ljudi da se uključe u zelenu i digitalnu tranziciju.\nIpak, mnogi smatraju da predlozi Komisije nisu ispunili očekivanja, jer se uglavnom odnose na obuku i pripravništvo mladih, umesto da se usredsrede na njihovo zapošljavanje, i zato što je uzela u obzir samo mali broj kvalitativnih kriterijuma moje su predložili sindikati i organizacije građanskog društva.\nMeđunarodna organizacija rada ocenila je u to vreme i da su finansijski izvori na koje računa komisija "često nedovoljni za ispunjenje preporuka".\nPoslanici Evropskog parlamenta su u rezoluciji kritikovali zemlje EU zbog toga što su u značajnoj meri, sa 15% na 10%, smanjile Evropski socijalni fond plus (ESF+) čija je namena da podstiče mere za zapošljavanje mladih širom Unije.\nIzvor: EURACTIV.com, Evropski parlament


ASK: Nijesu konstatovane zloupotrebe u izborne svrhe – Sjever Crne Gore\nAgencija za sprječavanje korupcije (ASK) konstatovala je da nije bilo zloupotreba državnih resursa u izborne svrhe u aktivnostima u toku kampanje za lokalne izbore u Ulcinju i Beranama.\nSavjet ASK-a je na današnjoj sjednici razmatrao Informaciju o postupanju Agencije u toku izborne kampanje za izbor odbornika u skupštinama opština Ulcinj i Berane.\n„Konstaovano je da se aktivnosti sprovode u skladu sa Planom kontrole i nadzora koji je donesen za navedene izbore, i da do sada nijesu konstatovane zloupoterbe državnih resursa u izborne svrhe“, kaže se u saopštenju.\nNavodi se da je prošlo šest izvještajnih perioda, a da je od ukupno 35 obveznika kontrolisano pet budžetskih potrošačkih jedinica na teritoriji opštine Ulcinj.\nKontrola na teritoriji opštine Berane je u toku.\nIz ASK-a su kazali da je objavljeno 12 analitičkih kartica u kojima je iskazana potrošnja od 1,7 miliona EUR, dok je u toku izborne kampanje isplaćeno 17 jednokratnih pomoći od 1,7 hiljada EUR.\n„U toku kampanje, sprovedeno je 47 postupaka zapošljavanja, od kojih se u 44 slučaja radi o produženju ranije zaključenih ugovora na određeno veijeme, dok je novozaposleno sedam osoba“, naveli su iz Agencije.\nKada su u pitanju politički subjekti, iz ASK-a su ukazali da je predato 19 izbornih lista, a da je 14 političkih subjekta otvorilo 15 posebnih žiro računa i odredilo odgovorna lica za 16 izbornih lista.\nNa osnovu podnijetih izvještaja političkih subjekata, kako su naveli, nije bilo priloga pravnih i fizičkih lica za protekla dva izvještajna perioda.\nIz ASK-a su saopštili da je za narednu nedjelju planirana kontrola političkih subjekata koji učestvuju na izborima.\nSavjet je, kako je saopšteno, razmatrao Uputstvo o Obrascu privremenog izvještaja o troškovima političkog subjekta i Uputstvo o obrascu izvještaja o porijeklu, visini i stukturi prikupljenih i utrošenih sredstava iz javnih i privatnih izvora za izbornu kampanju za predsjedničke i parlamentarne i lokalne izbore.\n„Savjet je konstatovao da je navedenim aktima omogućen veći stepen transparentnosti troškova političkog subjekta u toku izborne kampanje“, zaključuje se u saopštenju ASK-a.\nPrevPredhodniVlada opozvala ambasadora u Kini\nSledećiCrnogorski izviđači uskoro u Svjetskoj asocijaciji žena vodiča i žena izviđačaNext


"Leoni" u Kraljevu do sada uložio skoro 60 miliona evra, fazno planirana i nova zapošljavanja (VIDEO) - KRUG\nNaše buduće zaposlene ne treba da brine da li imaju dovoljno obrazovanja za naše poslove, jer će glavna edukacija biti odrađena u četiri naša trening centra, poručio u Kraljevu novi dirketor kompanije „Leoni Srbija“ Pjerluiđi Gione\n„Leoni“, multinacionalna kompanija, koja je u Srbiji već 12 godina, najveći je privatni poslodavac u našoj zemlji. Fabrika u Kraljevu je četvrta proizvodna jedinica kompanije „Leoni“ u Srbiji, a po završetku radova biće najveća njihova fabrika u Srbiji. Zauzimaće površinu od 52.000 kvadratnih metara, a planirano je da uposli oko 5.000. radnika, rekao je danas u Kraljevu generalni direktor kompanije „Leoni“ Srbija Pjerluiđi Gione. On je sa saradnicima predstavio projekte ovo kompanije u Srbiji i potrebe „Leonija“ za zapošljavanjem novih kadrova. Pored kraljevačkih zvaničnika, sastanku su prisustvovali i predstavnici Čačka, Vrnjačke Banje, Knića i Trstenika.\n„Leoni“ proizvodi kablovske setove i komponente za autoindustriju, čiji su deo i električna vozila, koja predstavljaju budućnost auto-industrije.\nKompanija sa sedištem u Nemačkoj uložila je u Srbiji, do sada, oko 170 miliona evra, a u Kraljevu između 50 i 60 miliona evra.\n– Ceo desetogodišnji projekat predviđa ulaganja od oko jedne milijarde evra, a „Leoni“ je i sada jedan od vodećih izvoznika, kad je u pitanju automobilska industrija u Evropi. „Leoni Srbija“ proizvodi kablove za oko 2.300 automobila na dnevnom nivou, što znači da opremamo otprilike 570.000 vozila na godišnjem nivou – poručio je generalni direktor „Leoni Srbija“.\nPrema njegovim rečima, u strukturi zaposlenih, više od 90% su građani Srbije. Pjerluiđi Gione kazao je da je zadovoljan prilikom da sa kraljevačkim čelnicima dogovori saradnju vezanu za zaposlene koji će biti deo „Leonija“ u Kraljevu.\nPogledajte celu izjavu generalnog direktora kompanije „Leoni Srbija“:\n– Nakon današnjeg sastanka imaćemo dalje korake vezane za saradnju i za razvitak „Leonija“ u Kraljevu. Naše buduće zaposlene ne treba da brine da li imaju dovoljno obrazovanja za naše poslove, glavna edukacija će biti odrađena u okviru naše kompanije i naših trening centara. Kompanija „Leoni“ ima četiri trening centra koji mogu po jednoj trening sesiji da obuče i do 420 zaposlenih. Kada te brojke pomnožimo dobijemo bukvalno rezultat sličan kapacitetu jednog univerziteta – pojasnio je Gione\n„Leoni“ u Kraljevu trenutno zapošljava oko 2.300 radnika, a u zavisnosti od uspeha ovog projekta, najava je generalnog direktora „Leoni Srbija“ zavisiće dalji poduhvati kompanije „Leoni“ i mogućnost izgradnje još fabrika u Srbiji.\nDanašnjem sastanku prisustvovali su i predstavnici kraljevačke filijale Nacionalne službe za zapošljavanje, Regionalne privredne komore Moravičkog i Raškog okruga, Javnog preduzeća za uređivanje građevinskog zemljišta Kraljevo i nekoliko odeljenja Gradske uprave u Kraljevu.\nGradonačelnik Kraljeva dr Predrag Terzić ocenio je da je bilo potrebno mnogo truda, posvećenosti i sastanaka posvećenih rešavanju infrastrukturnih problema, logistici odnosno načinu prevoza radnika, ali i tome kako „Leoni“ treba da nastavi da raste i da se razvija, a kako grad Kraljevo da pomogne.\nPogledajte izjavu gradonačelnika Kraljeva:\n– Neophodno je da u rastu i razvoju ove fabrike, kao i u razvoju Kraljeva učestvuju svi Kraljevčani. Oni mladi koji žele da dobiju prvu šansu i prvi posao, ali i oni stariji koji su radili i ostali bez posla u nekoj od nekada velikih fabrika u Kraljevu. Svi oni danas imaju šansu da dobiju posao ne u Beogradu, Novom Sadu, ili u inostranstvu, već u svom gradu – kazao je Terzić, ocenjujući da „Leoni“ u Kraljevu nije lokalni projekat koji se tiče isključivo grada na Ibru, već i regionalni, za čiji je uspeh neophodna pomoć i Vrnjačke Banje, Knića, Čačka, Trstenika.\nTags: Kraljevo, Kraljevo portal Krug, Leoni Srbija, Pjerluidji Gione, zaposljavanje


Beograd u užem izboru za "Zelenu prestonicu Evrope"\nBeograd u užem izboru za „Zelenu prestonicu Evrope“\nTanjug 19. aprila 2021. 14:14\nBEOGRAD – Beograd je dobio status kandidata u okviru takmičenja za „Zelenu prestonicu Evrope 2023“ godine, čime je ušao u uži izbor sa još 15 evropskih gradova, izjavio je gradonačelnik Beograda Zoran Radojičić.\nOn je istakao da je njegova inicijativa bila da se Beograd po drugi put kandiduje za tu prestižnu nagradu.\n„Veliki je novac potreban za realizovanje ekoloških projekata, ali uprkos tome, važno je da smo deo ovog procesa takmičenja. Na ovaj način podižemo svest o značaju rešavanja ekoloških problema“, rekao je Radojičić za TV Kurir, navodi se u saopštenju Gradske uprave.\nPojasnio da se u procesu kandidature prati 12 parametara kojim možemo da procenjujemo naš napredak i dodao nijedan od tih parametara nije moguće unaprediti preko noći, te da moramo da imamo jasnu strategiju koju ćemo iz godine u godinu realizovati u kontinuitetu.\nRadojičić je rekao da pobednik takmičenja za „Zelenu prestonicu Evrope“ dobija nagradu od 600.000 evra za projekte održivosti životne sredine, kao i mogućnost za bolji pristup „zelenim fondovima“.\nU saopštenju se podseća da je gradonačelnik ranije u izjavi za BBC na srpskom, na pitanje kako je Beograd aplicirao za takmičenje za „Zelenu prestonicu Evrope“ imajući u vidu pitanje kvaliteta vazduha u prestonici, odgovorio da je na osnovu redovnog monitoringa uočeno da je sumpor-dioksid skoro u potpunosti eliminisan iz vazduha Beograda i da za to možemo zahvaliti preduzeću „Elektroprivreda Srbije“ koje je, kaže, mnogo uložilo u sisteme za odsumporavanje.\n„U Gradu Beogradu takođe ističemo i značaj programa gašenja kotlarnica u javnim objektima koji se sprovodi u kontinuietu od 1990. godine kao aktivnost izuzetno važna za pitanje kvaliteta vazduha. Na početku smo imali oko 1.300 kotlarnica na mazut (koje su sada priključene na sistem daljinskog grejanja), a danas ih je ostalo svega 14“, rekao je Radojičić.\nDodao je da je ove godine Grad izdvojio 14 miliona dinara kako bi bile ugašene još tri kotlarnice u osnovnim školama i priključene na sistem daljinskog grejanja.\nNaglasio je da je priključenje škola na sistem daljinskog grejanja vrlo značajano za poboljšanje kvaliteta vazduha i dodao da će ove godine početi i realizacija projekta termalne rehabilitacije četiri javne zgrade, a reč je o projektu koji je finansiran iz fondova Evropske unije i kredita EBRD-a.\nGradonačelnik je, piše u saopštenju, najavio i donošenje tri ključna dokumenta koji će se uskoro naći na usvajanju u Skupštini grada.\nU pitanju su Predlog plana kvaliteta vazduha u gradu Beogradu za period 2021-2030, Predlog akcionog plana za „Zeleni grad“ i Predlog akcionog plana za održivu klimu i energiju.\nTi dokumenti će trasirati ekološku sliku grada za period od deset godina, rekao je Radojičić i dodao da će „zelena politika“ biti na samom vrhu agende, kada je reč o razvoju grada.\n„Siguran sam da ćemo realizacijom pomenutih planova i vredno radeći uspeti vremenom da uđemo i u finale takmičenja za laskavu titulu ‘Zelene prestonice Evrope'“, rekao je Radojičić i istakao da je važno da se poredimo sa drugim evropskim gradovima i usvajamo njihova iskustva vezana za ekologiju i zaštitu životne sredine.


Tim od 25 inženjera i radnika TRB na sajmu naoružanja u Abu Dabiju :: Dešavanja u Bijeljini ::\n15. April 2021. / 09:12\nTim od 25 inženjera i radnika TRB na sajmu naoružanja u Abu Dabiju\nKompanija Tehnički remont Bratunac vodi tim od 25 inženjera i radnika kompanije na Međunarodni sajam odbrane i konferencije "Ideks 2019" u Abu Dabiju, od 17. do 21. februara, s ciljem da steknu nova znanja iz ove oblasti, predstave TRB proizvode i unaprijede domaće poslovanje.\nGeneralni direktor i većinski vlasnik ove uspješne kompanije Slavenko Ristić rekao je da je sajam u Abu Dabiju jedan u nizu na kojima TRB učestvuje, ali prvi na kojem će imati štand od 100 metara kvadratnih i na koji vode tim od 25 ljudi.\nNa sajmu, u hali 10, na štandu D 04, TRB će predstaviti linije za proizvodnju municije, mašinu za deminiranje, oklopno borbeno vozilo "Despot" i pištolj "RS devet", kao i široki spektar svojih usluga i tehnoloških mogućnosti.\n"Od sajma najviše očekujemo da naučimo, zato i vodimo tim od 25 ljudi jer smatram da će naši inženjeri imati priliku da vide šta radi konkurencija, te da se upoznaju sa prodajom i komunikacijom u namjenskoj industriji. Sve to, u suštini, nama nedostaje. Pokušavamo da obučimo naše kadrove, mlade ljude, da u budućnosti budemo još uspješniji i bolji, posebno kada je riječ o marketingu i prodaji", rekao je Ristić.\nOn je istakao da će na ovoj prestižnoj sajamskoj manifestaciji predstaviti svoje proizvode klijentima sa kojima već rade, ali i novim potencijalnim kupcima.\nRistić je naveo da će štand TRB-a u Dubaiju posjetiti i državni sekretar Namibije, ministar odbrane Gane i još nekoliko značajnijih klijenata TRB-a iz Afrike.\n"U kontinuitetu učestvujemo na svim značajnijim sajmovima namjenske industrije, više od 500.000 evra ulažemo u marketing i ovaj sajam, jer u najboljem svjetlu želimo da predstavimo našu industriju i Republiku Srpsku, a na taj način i klijenti i konkurencija nas shvataju ozbiljnije", rekao je Ristić.\nMarketing tim kompanije TRB-a osmislio je modernu prezentaciju kroz takozvanu virtuelnu stvarnost, video bimove i lajv striming.\n"Želimo da budemo moderna kompanija koja će biti drugačija od ostalih na sajmu, a za dvije godine ćemo i fizički `Despota` dovesti na sajam", rekao je Ristić.\nPrvi čovjek TRB-a nije želio mnogo da govori o novom pogonu u Bratuncu koji planiraju da otvore, ali je rekao da se intenzivno radi.\n"Mogu samo da kažem da upravo danas treba da potpišemo jedan ugovor o novom proizvodu na kojem radimo već nekoliko mjeseci i koji će obezbijediti novih 50 radnih mjesta dugoročno u Bratuncu", rekao je Ristić.\nGovoreći o poslovanju u Bijeljini, Ristić je rekao da su i dalje u zakupu u prostorijama "Elvaka", ali da su zainteresovani i za kupovinu te firme iz stečaja.\n"Već smo osnovali `Elvako metopro`, ugovore o kojima smo pričali smo i potpisali, značajan broj ljudi radi i imamo i novi ugovor. Riječ je o maketi za njemačku vatrogasnu službu. Mi radimo kompletnu maketu aviona `A 380 erbas`. To su fenomalne reference", zaključio je Ristić.


DSVM: Obnoviti saradnju sa SVM i DZVM zbog mađarske autonomije | Autonomija\nDSVM: Obnoviti saradnju sa SVM i DZVM zbog mađarske autonomije\n"Opada podrška mađarskim partijama zbog međusobnih sukoba mađarskih političara u Vojvodini"\nPredsednik Demokratske stranke vojvođanskih Mađara (DSVM) Bela Čorba predložio je Savezu vojvođanskih Mađara (SVM) i Demokratskoj zajednici vojvođanskih Mađara (DZVM) da obnove političku saradnju.\nČorba je u pismu koje je uputio predsednicima SVM-a i DZVM-a, Ištvanu Pastoru i Aronu Čonki, naveo da će mađarska zajednica propustiti “jedinstvenu istorijsku šansu”, ako tokom procesa priključenja Srbije EU ne učini sve u cilju ostvarenja mađarske autonomije.\nPrema njegovim rečima, zajedničke aktivnosti ove tri partije trebalo bi da se baziraju na modelu autonomije koji je usvojen u zajedničkom izbornom programu Mađarske koalicije iz 2008. godine, koju su činile ove tri stranke.\n“Sledeća godina će doneti sudbonosne promene u demografskom, ekonomskom i političkom smislu u životu katastrofalno oslabljene mađarske zajednice u Južnim krajevima”, ocenio je Čorba.\nDodao je da opada podrška mađarskim partijama u Vojvodini i ocenio da su razlog za to međusobni sukobi mađarskih političara u Vojvodini.


12. februara u Trsteniku izbori za Savete mesnih zajednica – KRUŠEVAC.LINK\nOvde si trenutno: Home / Trstenik / 12. februara u Trsteniku izbori za Savete mesnih zajednica\n12. februara u Trsteniku izbori za Savete mesnih zajednica\nNa području opštine Trstenik raspisani su izbori za članove Saveta mesnih zajednica. Izbori su zakazani za 12. februar ove godine. Izbori za članove Saveta mesnih zajednica neće se održati jedino u MZ Veluće (biće održani naknadno).\nKandidati koje predlažu građani već uveliko prikupljaju potrebne potpise za kandidaturu, a rok za predaju u Mesnim kancelarijama je do 28. januara tekuće godine. Nakon ovog roka, oformljena komisija će na osnovu uvida u podnetu dokumentaciju doneti odluku, odnosno rešenja, onim kandidatima koji ispunjavaju uslove za izbor za članove Saveta mesnih zajednica.\nPredstaviljeni programi EU za mala i srednja preduzeća\nMemorijalni turnir u malom fudbalu - “Dragan Tomašević” - 28. januara u Varvarinu\nU Trsteniku održana ekološka akcija „Ne prljaj, nemaš izgovor“\nIzgradnja Moravskog koridora za brži razvoj Rasinskog okruga\nTrstenik: Poziv vinarima povodom manifestacije „Dan vinara i vinogradara-Sveti Trifun“\nDOČEK SRPSKE NOVE GODINE: Goca Tržan u Trsteniku, “Osvajači” u Vrnjačkoj Banji


Čeferin protiv Mundijala sa 48 učesnika: Saudijce može da pobedi i tim Serije B\nIzvor: Vesti-online.com, 14.Okt.2018, 09:44\nPlan FIFA je da se broj reprezentacija poveća za 16 na Svetskom prvenstvu 2026.\nSlovenac Aleksandar Čeferin, predsednik Evropske fudbalske unije, nije pobornik zamisli Svetske fudbalske federacije da se broj učesnika Mundijala poveća s 32 na 48 na Mundijalu 2026, koji će prvi put organizovatio tri zemlje (SAD, Kanada, Meksiko). Glavni čovek FIFA Italijan Đani Infantino to bi uradio već i za šampionat >> Pročitaj celu vest na sajtu Vesti-online.com << u Kataru 2022.\n- Mundijal s 48 učesnika bi bio vrlo dosadan. Evropsko prvenstvo je po svojim timovima već kvalitetnije od svetskog. Uzmite, na primer, meč Rusije i Saudijske Arabije, kojim je otvoren minuli Mundijal. Takve Saudijce bi pobedila i ekipa Serije B - aludirao je Čeferin na visoki poraz azijskog predstavnika protiv domaćina s 5:0.\nSvetsko prvenstvo se igra s 32 reprezentacije od Francuske 1998. Pre toga je imalo 24 učesnika, koliko ih je prvi put bilo na Evropskom prvenstvu u Francuskoj 2016 (do tada 16).


Laguna - Bukmarker - Prikaz romana „Novo poverenje“ Mone Kasten - Knjige o kojima se priča\nDrugi roman iz popularnog serijala Mone Kasten donosi nam nastavak priče o Don i Spenseru, najboljim prijateljima protagonista romana „Nova prilika“.\nKada je Don posle teškog raskida odlučila da se ubuduće drži podalje od muškaraca, nije računala na to da će jednog dana upoznati Spensera. Ni Spenseru u prošlosti nisu cvetale ruže, ali on to uspešno skriva. Hoće li ovo dvoje mladih ljudi uspeti da se izbore sa svojim demonima i pronađu put ka sreći?\n„Novo poverenje“ je, po mom mišljenju, najbolji roman u ovom serijalu. Mona Kasten pažljivo izabranim tempom i veštim građenjem napetosti hipnotiše čitaoca i ne dozvoljava mu da knjigu ispusti iz ruku. Ona nastavlja da pripoveda o dešavanjima u Vudshilu, ali sada su u centru pažnje Don i Spenser, junaci koji su toliko prirodni i autentični da od samog početka bude naše simapatije.\nKasten na početku knjige ponovo nudi sjajnu plej-listu, koja na pravi način dočarava osećanja protagonista.\n„Novo poverenje“ je roman sa srcem i dušom, koji ne biste smeli da propustite. Verujte mi, kada završite sa čitanjem, poželećete da ga pročitate ponovo.


BRUKA: Sud odbio žalbu, Novak Đoković će biti deportovan iz Australije\nCeo svet je pratio da li će Savezni sud, njegovo tročlano veće sudija, povrditi odluku ministra Aleksa Houka i Đokovića deportovati iz Australije, ili će tu odluku oboriti i omogućiti šampionu grend slema koji se održava u Melburnu da na tom takmičenju već u ponedeljak krene u odbrani tri uzastopno osvojene titule.\nI, posle višesatnih izlaganja pravnih zastupnika obe strane, te duže pauze koje su sudije zatražile da bi "o svemu razmislile", odlučeno je i to jednoglasno da se odbija žalba Đokovićevog pravnog tima.\nSudije su samo saopštile ovu odluku, a naknadno će saopštiiti razloge za njeno donošenje.\nPo odluci suda, "Novak Đoković će u najkraćem roku biti deportovan".\nOstanite uz "Novosti sport" i prvi saznajte najnovije vesti o tome kako je Novak Đoković i šta se sa njim dešava, iako ga neće biti na Australijan openu 2022, koji počinje ovog ponedeljka, 17. januara.\n"MONIKI SU ZABILI NOŽ U LEĐA, A TEBI..." Novak Đoković dobio sjajnu podršku od srpske teniserke\n16. 01. 2022. u 07:50


Dodik: Ukinuti Vijeće naroda RS ako Klub Srba u Domu naroda FBiH ne bude popunjen - Trebevic.net\nDodik: U fokusu bezbjednosna oblast\nNovoizabrani srpski član Predsjedništva BiH Milorad Dodik izjavio je da će, kada formalno preuzme novu dužnost, početi sa revizijom zalaganja kadrova u Sarajevu za srpske interese i novom praksom odnosa sa diplomatama, a da će mu pod posebnom pažnjom biti obavještajna i bezbjednosna oblast.\nDodik je istakao da predstavnici Republike Srpske u zajedničkim organima BiH treba da budu jedna reprezentacija, u kojoj ni na klupi neće biti mjesta za one koji svakog dana ne daju sav svoj maksimum za interese naroda i entiteta koji ih je delegirao za rad u Sarajevu.\nKrivicu za loše međuetničke odnose i nagomilano nepovjerenje u BiH, Dodik pripisuje stranom faktoru i antidejstonskim rješenjima koja su nametali, a koja će morati da se preispitaju.\nPrema njegovim riječima, bez obzira na to što je praksa napravila, OBA odgovara isključivo Predsjedništvu BiH, a srpski karovi iz OBA odgovaraće srpskom članu Predsjedništva.\nOn je dodao da, bez obzira što tamo pokušavaju da naprave zajedničku službu, Srpska tamo ima svoje interese.\n“Ne može biti interes Republike Srpske da se obavještajno prati rukovodstvo Srbije. Niti mogu da proglase /ruskog književnika Zahara/ Prilepina za nepoželjnog. Kako je neko od Srba u toj službi mogao to da dozvoli? Prema tome, ili ćemo raditi ili nećemo. Ne idem u Sarajevo da budem ikebana, već da zastupam interese Republike Srpske”, rekao je Dodik.\nNovoizabrani srpski član Predsjedništva BiH ocijenio je da je OBA postala privatna služba Bakira Izetbegovića.\n“Na tom pitanju nema tolerancije. Naše pravo ima da se poštuje. Ljudi iz OBA BiH su unazad četiri godine samo bježali od nas, pratili mene i ostale ljude. Pretvorili su se u službu koja priprema stavljenje ljudi na žcrnu listuž SAD. Svaki čovjek koji radi na važnim poslovima u zajedničkim institucijama biće ocjenjivan. Nije mi važno iz koje je političke partije već da je patriota i da predstavlja Srpsku”, rekao je Dodik.\nOn je naveo da će izgubiti mjesta oni za koje se utvrdi da su komformisti.\n“Ako Narodna skupština Republike Srpske definiše šta je interes Srpske, nemaju činovnici o tome šta da diskutuju. Ko nije spreman da brani taj stav nema šta da radi u Sarajevu. Treba zaustaviti silna zapošljavanja u organima BiH. Uzimaju se samo podobni, to je jedna, kako je /američki predsjednik Donald/ Tramp volio da kaže žvašingtonska žabokrečinaž. U ovom slučaju to je jazbina u kojoj se putem straha, tužilaca, pravilnika i neustavne Agencije za istrage i zaštitu BiH /Sipe/ pokušava modelirati sistem”, rekao je Dodik.\nOn je naglasio da bi bilo pametnije da je prihvaćen dejtonski princip prema kojem su entiteti faktori odlučivanja.\n“U interesu Srba nije da postoji Sipa. Ići ćemo ka tome da se spriječi da ta agencija neovlašćeno ulazi u Republiku Srpsku, kao što je bilo ekscesa, po nalogu /ministra bezbjednosti BiH Dragana/ Mektića”, rekao je Dodik.\nDodik je istakao da po Ustavu BiH nijedna oružana formacija ne može da uđe na teritoriju entiteta bez saglasnosti tog entiteta i postavio pitanje kako SIPA može da krši Ustav?\nOn je ponovio da BiH ne treba tolika i preskupa vojska, koja bi se “raspala u slučaju bilo kakvih nereda”.\nKada je riječ o obezbjeđenju koje će imati u Sarajevu, Dodik je rekao da će to biti samo ljudi u koje ima povjerenje i da mu ne treba obezbjeđenje sa nivoa BiH.\n“U te neke zajedničke jedinice nemam povjerenje. Neće me oni obezbjeđivati. Imaćemo saradnju sa Vladom Republike Srpske, ne treba mi obezbjeđenje na nivou BiH. Zar da prihvatim da me čuva SIPA koja je prije tri mjeseca htjela da me hapsi, zatvara i pretresa moju kuću”, pitao je Dodik.\nOn je dodao da povjerenje ima samo u policiju Republike Srpske, a propise koje su “možda neki prije i potpisali neka primjenjuju kod sebe”.\n“Neće me obezbjeđivati niko drugi, nego Policija Republike Srpske”, kategoričan je Dodik.\nDodik je naveo da je, kao i svaki drugi predstavnik Republike Srpske, “samo na privremenom radu u Sarajevu”, te da je on ustvari funkcioner Srpske gdje je izabran.\n“Sva politika u BiH, kao i monetarna politika, stavljaju se u funkciju tuđih interesa. Zahtjevi EU u procesu pridruživanja idu direktno na štetu naše privrede. Privatizacija sprovedena pod pritiskom stranaca devastirala je život u BiH. Ako nema želje da se to mijenja ne vidim svrhu funkcionisanja BiH”, naveo je Dodik.\nNa pitanje da li se nedavni “konflikt” sa ambasadorom Austrije može shvatiti kao dio najavljene politike “povrata suvereniteta BiH”, Dodik je rekao da “nema konflikt ni sa kim”.\n“Austrijski diplomata nam pokušava govoriti kako ćemo se ponašati. Nismo se sastajali dvije godine od kada sam ga otkačio. Navijački se ponaša za muslimansku stranu u BiH i sada, odjednom, on treba da se sastane sa mnom. Oni koji su spremni da poštuju Republiku Srpsku i mene kao člana Predsjedništva BiH iz Srpske imaće dijalog. Oni koji nisu, neće biti poštovani”, rekao je Dodik.\nOn je naglasio da je “savršeno svjestan velikih i moćnih zemalja”, ali da nema nijedan razlog da pokazuje podaništvo tako što će prihvatiti “blago rečeno sugestije da rješava stvari onako kako oni misle da treba”.\nNa pitanje koje će zemlje prvo posjetiti kao član Predsjedništva BiH, Dodik je rekao da će se prvo vratiti u Republiku Srpsku, pa u Srbiju, “a za dalje će vidjeti”.\nNova praksa u Srpskoj – odgovorni ljudi na poslovima u javnom sektoru\nNovoizabrani srpski član Predsjedništva BiH Milorad Dodik poručio je da Republika Srpska hoće novu praksu da imenuje odgovorne ljude na poslove u javnom sektoru što će značiti smanjenje korupcije i poslovne rezultate koji moraju biti vidljivi.\nDodik je rekao da će Vlada Republike Srpske poslije šest mjeseci rada procijeniti da li su to uspjeli ili su samo socijalno smješteni.\n“Prekidamo praksu da partija štiti direktora i da nisu odgovorni vladi Republike Srpske za rezultat”, izjavio je Dodik za “Politiku”.\nOn je objasnio da Vlada Srpske, koja dolazi, upravo zbog dvotrećinske podrške više neće biti primorana da oklijeva da pozove na odgovornost rukovodioce koji ne pokazuju uspjeh u svom poslu.\nDodik, koji je i lider SNSD-a, ukazao je na potrebu jačanja domaćeg proizvoda, te je dodao kako će u ovoj godini rast biti oko 3,7 odsto.\n“Savršeno smo svjesni da rasta nema bez investicija, industrijske proizvodnje i poljoprivrednog rasta”, dodao je Dodik.\nDodik je napomenuo da se radi u nestabilnim okolnostima, te da je pravio čudo što se ekonomija održala na ovom niovu, imajući u vidu otvorenost granica i privatizaciju koja je u startu oslabila privredu.\n“Osim javnih preduzeća, poput “Elektroprivrede Republike Srpske” ili “Šuma Republike Srpske”, nismo uspjeli da sačuvamo važne resurse. Htjeli su oteti i “Elektroprivredu Republike Srpske”. To preduzeće treba reformisati, ali je u poziciji da, uprkos nekim slabostima, može da bude investitor”, smatra Dodik.\nOn je dodao da će Srpska pokušati da gradi hidroelektrane na Gornjim horizontima, da riješi pitanje Buk Bijele, a u tom paketu i dvije centrale dogovorene sa Vladom Srbije – Foču i Paunce.\nDodik je napomenuo da Srpska želi da nastavi izgradnju auto-puta od Doboja, preko Brčkog i dalje sa Srbijom.\n“Kada to završimo prebacujemo se na istočni dio auto-puta od Vardišta, preko Rogatice, Sokoca do Istočnog Sarajeva. Već razgovaramo o izgradnji auto-puta od Banjaluke do Prijedora, kao i onog do Kupresa /prema Splitu/. To je dio napora da se našoj privredi omogući da koristi luke na Jadranu. To bi iz Srbije bio najkraći put do srednjeg Jadrana”, rekao je Dodik.\nDodik je napomenuo da Republici Srpskoj treba stabilna politička situacija i snažne institucije, a da se snaga mjeri u većini u Narodnoj skupštini, te da Srpska nije podijeljeno društvo.\nPrema njegovim riječima, dio analitičara nastavlja s entuzijazmom da šalje poruke koje nisu dobre, pripremajući se, valjda već za naredne izbore kao što su priče o paravojnim formacijama ili o slučaju na Trgu Krajine.\nDodik kaže da je Srpska učinila sve sa svoje strane, ali da “niko od tih analitičara nikako da izvuče genezu o čemu se tu radilo”.\n“Ne govorim o ocu /Davoru Dragičeviću/. Sve što je učinio uradio je ozlojađen, bilo mu je teško preživjeti, to razumijem. Ali oni sa strane pokušali su to politički da instrumentalizuju, a oni su iz Republike Srpske i iz inostranstva. Zakasnili smo pola sata da pohapsimo pet ljudi iz inostranstva koji su mjenjali mjesto boravka u Republici Srpskoj jer su imali unutrašnju mrežu ljudi, koju ćemo sad razotkriti, a bili su u funkciji edukacije i održavanja tog slučaja”, rekao je Dodik.\nDodik je istakao da je potreban što širi krug podrške da bi se dogovorili prioriteti, ali i poručilo međunarodnom faktoru da se snaga, koju će on imati kao član Predsjedništva BiH u Sarajevu, zasniva i na mogućnosti da potegne veto, za šta mu treba dvotrećinska većina u Narodnoj skupštini.\nNa pitanje da li je dobro za Srpsku to što će opozicija biti manja, Dodik je odgovorio da se opozicija ne mjeri brojem poslanika već konstruktivnošću, te da je “narod odredio da su slabi”.\n“Mi ne djelimo te apstraktne vrijednosti po kojima nema demokratskog društva ako nema opozicije, posebno ako postojanje opozicije podrazumjeva da galame i zvižde, podrže slučaj na Trgu koji je potpuno pravno neosnovan i da na tome grade politiku i smisao svog postojanja. Ako je to opozicija, onda ona takva i nema nekog smisla”, ocijenio je Dodik.\nTeža saobraćajna nezgoda u Istočnoj Ilidži (FOTO) - Najveći portret na svijetu Novaka Đokovića (FOTO/VIDEO) - U Srbiji 309 pozitivnih, 11 preminulo - U subotu kiša u većini krajeva - Za vikend u Srpskoj pojačane kontrole poštovanja mjera - U FBiH još 94 osobe pozitivne na kovid-19 - Spin domaćin plej-ofa za prvaka RS - Podijeljeno 130 paketa pomoći ženama iz sedam opština - Pale: Tri novozaražene osobe, ukupno 19 - 70 kandidata prijavljeno za Pravni fakultet u Istočnom Sarajevu\nDemant načelnika Istočnog Novog Sarajeva Ljubiše Ćosića Tegeltija političar godine Šeranić ličnost godine: Priznanje dugujem svim zdravstvenim radnicima Devetogodišnji Matija iz Istočnog Sarajeva biciklom ka hercegovačkim svetinjama Nova pravila za ulazak u Grčku od 1. jula Teža saobraćajna nezgoda u Istočnoj Ilidži (FOTO)